tripathysagar/odia_wiki huggingface dataset:
ଗଣିତରେ ମ୍ୟାଟ୍ରିକ୍ସ ଏକ ଅଦିଷ୍ଟ ରାଶି ମାନଙ୍କଦ୍ୱାରା ନିର୍ମିତ ଆୟତକାର ସାରଣୀ ଅଟେ । ଏଥିରେ ସାଧାରଣତଃ ସଂଖ୍ୟା, ପ୍ରତୀକ କିମ୍ବା ଅଭିବ୍ୟକ୍ତି, ପଂକ୍ତି ଓ ସ୍ତମ୍ଭ ବ୍ୟବସ୍ଥିତ ହୋଇଥାଏ । ଉଦାହରଣ ସ୍ୱରୂପ, ତଳେ ଦିଆଯାଇଥିବା ମ୍ୟାଟ୍ରିକ୍ସର ଆୟତନ 2   3 ଅଟେ, ଏଥିରେ ଦୁଇଟି ପଂକ୍ତି ଓ ତିନୋଟି କଲମ ରହିଛି : [ 1 9   13 20 5   6 ] . {  {   1&9&-13 20&5&-6   }.} ପରିଭାଷା ସର୍ବପ୍ରଥମେ ସିଲବେଷ୍ଟର  (ଖ୍ରୀ.ପୂ. ୧୮୫୦), ମ୍ୟାଟ୍ରିକ୍ସର ଏହି ପରିଭାଷା ଦେଇଥିଲେ : ସଂଖ୍ୟାମାନଙ୍କର କୌଣସି ଆୟତାକାର ସାରଣୀକୁ, ଯେଉଁଥିରୁ  "ସାରଣୀକ"    ତିଆରି ହୋଇପାରେ, ତାହାକୁ ମ୍ୟାଟ୍ରିକ୍ସ କୁହାଯାଏ । ଆଧୁନିକ ସମୟରେ ମ୍ୟାଟ୍ରିକ୍ସକୁ ଏକ ଅତି-ସମୀକ୍ଷ   ସଂଖ୍ୟା ରୂପେ ଜଣାଯାଉଥିଲା । ଏହି ଦୃଷ୍ଟିକୋଣର ପ୍ରବର୍ତ୍ତକ ହେଉଛନ୍ତି ମିଲ୍ଟନ  (1853 ବିସି) ଏବଂ କେଲୀ  1858 ବିସି । [   1.3 0.6 20.4 5.5 9.7   6.2 ] {      {   -1.3&0.6 20.4&5.5 9.7&-6.2   }} ଆକାର ସଙ୍କେତ ଚିହ୍ନ କୌଣସି ମ୍ୟାଟ୍ରିକ୍ସକୁ ଲେଖିବା ସମୟରେ ତାହାକୁ କୋଷ୍ଠକରେ ଲେଖାଯାଏ । [ 11 12   1 21 22   2         1 2   ]   11 12   1 21 22   2         1 2         {      {    {11}& {12}&  & {1 }  {21}& {22}&  & {2 }  &  &  &    { 1}& { 2}&  &     }    {     {11}& {12}&  & {1 }  {21}& {22}&  & {2 }  &  &  &    { 1}& { 2}&  &     }        ^{   }} ମୁଖ୍ୟତଃ ମ୍ୟାଟ୍ରିକ୍ସକୁ  " " ଦ୍ୱାରା ଦର୍ଶାଯାଏ । 11 କିମ୍ବା 1,1ଦ୍ୱାରା ପଂକ୍ତି ଓ ସ୍ତମ୍ଭର ମାନ ଦେଖା ଯାଇଥାଏ । ଉପରେ ଦିଆଯାଇଥିବା ଉଡାହାରଣରେ 11 ପ୍ରଥମ ପଂକ୍ତିରେ ଓ ପ୍ରଥମ ସ୍ତମ୍ଭରେ ରହିଛି । ଏହି କାରଣରୁ ଏହାକୁ 1,1 ଲେଖି ଦର୍ଶାଇ ଦିଆଯାଇଛି । ଏହିପ୍ରକାରେ 12 କିମ୍ବା 1,2 ପ୍ରଥମ ପଂକ୍ତିରେ ଓ ଦ୍ୱିତୀୟ ସ୍ତମ୍ଭରେ ରହିଛି । ଦ୍ୱିତୀୟ ସ୍ତମ୍ଭରେ ରହିବା କାରଣରୁ ଶେଷରେ 2 ଲେଖା ଯାଇଛି । ପଂକ୍ତିର ସମସ୍ତ ମାନ ଓ ସ୍ତମ୍ଭର ସମସ୍ତ ମାନକୁ ଦ୍ୱାରା ଦର୍ଶାଇ ଦିଆଯାଇଛି । ରୈଖିକ ପରିବର୍ତ୍ତନ ନିମ୍ନଲିଖିତ ତାଲିକା ବହୁ 2 2 ବାସ୍ତବିକ ମ୍ୟାଟ୍ରିକ୍ସ 2- -2 ମ୍ୟାଟ୍ରିକ୍ସକୁ 2ଦ୍ୱାରା ସମ୍ବନ୍ଧିତ ରେଖା ମାନଚିତ୍ର ସହିତ ଦେଖାଇଥାଏ । ନୀଳ ମୂଳକୁ ସବୁଜ ରଙ୍ଗର ଗ୍ରେଡ ଓ ଆକୃତିର ମାପ କରାଯାଏ । ମୂଳ  (0,0) ଏକ କଳା ବିନ୍ଦୁ ସହିତ ଚିହ୍ନଟ ହୋଇଛି  । ଇତିହାସ ମ୍ୟାଟ୍ରିକ୍ସର ବହୁ ପୁରାତନ ଇତିହାସ ରହିଛି କିନ୍ତୁ ରେଖା ଗଣନା ହେତୁ ଏହାର ବ୍ୟବହାର 1800 ବର୍ଷ ପରେ ହିଁ ଆରମ୍ଭ ହୋଇପାରିଲା । ଚୀନ ପାଠ୍ୟ  "ଗଣିତ କଳାର ୯ଟି ଅଧ୍ୟାୟ"  ଦ୍ୱିତୀୟ ଶତାବ୍ଦୀରେ ଲେଖା ଯାଇଥିବା ଏହାର ପ୍ରଥମ ଉଦାହରଣ ଥିଲା , ଯେଉଁଥିରେ ଏହାକୁ ଏକ ପ୍ରକାର ବ୍ୟୁହ ସରଞ୍ଚନା ରୂପେ ସମାଧାନ କରାଯାଇଥିଲା । ଏହାପରେ 1545 ବର୍ଷରେ ଇଟାଲୀ ଗଣିତଜ୍ଞ  "ଗେରୋଲାମୋ କାର୍ଡନୋ"  ଏହି ବିଧିକୁ ଚୀନରୁ ନେଇ ୟୁରୋପରେ  "ଅର୍ସ ମେଗ୍ନ"  ନାମରେ ପ୍ରକାଶିତ କରିଥିଲେ । ଜାପାନର ଗଣିତଜ୍ଞ  "ସେକୀ"  ମଧ୍ୟ ଏହି ବିଧିରେ 1683 ବର୍ଷରେ ବହୁ ଗଣିତ ସମିକରଣର ସମାଧାନ କରିଥିଲେ । ଏହାପରେ ଡ଼ଚର ଗଣିତଜ୍ଞ  "ଜେନ ଡେ ବିଟ୍ଟ"  ଏହାର ଏକ ପରିବର୍ତ୍ତିତ ରୂପ 1659 ବର୍ଷରେ ଏକ ପୁସ୍ତକରେ ପ୍ରକାଶିତ କରିଥିଲେ । ଗ୍ରାଫ ସିଦ୍ଧାନ୍ତ ସମୀପବର୍ତ୍ତୀ ମ୍ୟାଟ୍ରିକ୍ସ , ପରିମିତ ଗ୍ରାଫ ଓ ଗ୍ରାଫ ସିଦ୍ଧାନ୍ତର ଏକ ମୂଳ ଧାରଣା ଅଟେ। ଏହା ରେକର୍ଡ କରିଥାଏ କି, ଗ୍ରାଫର କେଉଁ କୋଣ ଗୋଟିଏ ପ୍ରାନ୍ତରେ ଯୋଡ଼ି ହୋଇଛି । କେବଳ ଦୁଇ ଅଲଗା ଅଲଗା ମୂଲ୍ୟ ଯୁକ୍ତ ମ୍ୟାଟ୍ରିକ୍ସ  ଉଦାହରଣ : କ୍ରମଶଃ  " "  ଓ  " " ର ଅର୍ଥ  ଯୁକ୍ତିଯୁକ୍ତ ମ୍ୟାଟ୍ରିକ୍ସ କୁହାଯାଏ । ଦୂରତ୍ୱ ମ୍ୟାଟ୍ରିକ୍ସ ପ୍ରାନ୍ତର ଦୂରତା ବିଷୟରେ ଜ୍ଞାତ ଧାରଣା ସାମିଲ ରହିଥାଏ । ଏହି ଅବଧାରଣା ୱେବସାଇଟଦ୍ୱାରା ସମ୍ବନ୍ଧିତ ହାଇପରଲିଙ୍କ କିମ୍ବା ସହରଦ୍ୱାରା ସଡ଼କରେ ଯୋଡ଼ି ହୋଇପାରେ । ଏହି ସ୍ଥିତିରେ  (ଯେ ପର୍ଯ୍ୟନ୍ତ କନେକ୍ସନ ନେଟୱାର୍କ ଅତ୍ୟନ୍ତ ଘନିଷ୍ଠ ନ ହୋଇଯାଏ) ମ୍ୟାଟ୍ରିକ୍ସର ପ୍ରବୃତ୍ତି  "ବିରଳ ମ୍ୟାଟ୍ରିକ୍ସ "  ହୋଇଥାଏ । ସେଥିପାଇଁ ବିଶେଷ ରୂପେ ଅନୁରୂପିତ ମ୍ୟାଟ୍ରିକ୍ସ ଏଲ୍ଗୋରିଦୀମର ଉପଯୋଗ ନେଟୱାର୍କ ସିଦ୍ଧାନ୍ତରେ କରାଯାଇପାରେ ।
ଓପିଅଏଡ ପ୍ରତ୍ୟାହାର ଏକ ଲକ୍ଷଣ ପୁଞ୍ଜ ଯାହା ଅଫିମ ସମ୍ପର୍କୀୟ ଦ୍ରବ୍ୟ ସେବନ କରୁଥିବା ଲୋକ ହଠାତ୍ ବନ୍ଦ କଲେ ବା କମେଇଲେ ସୃଷ୍ଟି ହୁଏ । ଲକ୍ଷଣ: ନାକରୁ ପାଣି ବୋହିବା, ଆଖି ପୁଅ ବଡ଼ ଦେଖାଯିବା, ଲୋମ ମୁଳ ଫୁଲିବା, ମାଂସପେଶୀ ଯନ୍ତ୍ରଣା, ବେଦନା, ଅଇ, ତରଳ ଝାଡା, ସ୍ୱେଦ ନିର୍ଗମନ, ଦୃତ ହୃଦ୍‌ଗତି, ଏବଂ ହାଇ ମାରିବା । ଲକ୍ଷଣ କିଛି ଦିନ ରହିପାରେ  କ୍ୱଚିତ୍ ଜୀବନ ପ୍ରତି ବିପଦ ଥିବାବେଳେ ରୋଗ ଜଟିଳ ହେଲେ ନିର୍ଜଳନ ଏବଂ ଇଲେକ୍ଟ୍ରୋଲାଇଟ ଅସ୍ୱାଭିକତା ହୋଇପାରେ  ସମସ୍ତ ଓପିଓଏଡ୍ ପ୍ରତ୍ୟାହାର ଯେ କୌଣସି କାରଣରୁ ଯେପରିକି ମନୋରଞ୍ଜନ ବା ପ୍ରେସକ୍ରିପସନ ଯୋଗୁ ହୋଇପାରେ । ହେରୋଇନ ପରି କ୍ଷୁଦ୍ର କାର୍ଯ୍ୟକାରୀ ଓପିଅଏଡର ଛଅ ଘଣ୍ଟା ପରେ ମେଥାଡନ ପରି ଦୀର୍ଘକାଳୀନ ଏଜେଣ୍ଟ ବ୍ୟବହାର ହେବାର ୪ ଦିନ ପରେ ଏହି ରୋଗ ଆରମ୍ଭ ହୋଇପାରେ  ପ୍ରତ୍ୟାହାରର ଗମ୍ଭୀରତା କ୍ଲିନିକାଲ ଓପିଅଏଡ ପ୍ରତ୍ୟାହାର ସ୍କେଲରୁ ଜଣାଯାଏ  ଓପିଅଏଡ ପ୍ରତ୍ୟାହାର ଚିକିତ୍ସାରେ ବୁପ୍ରେନର୍ଫିନ କିମ୍ବା ମେଥାଡନ ଭଳି ଓପିଅଏଡ ପୁନଃ‌ସ୍ଥାପନ ଚିକିତ୍ସା କରାଯାଇପାରିବ  ଲକ୍ଷଣଗୁଡ଼ିକର ଉନ୍ନତି ନିମନ୍ତେ କ୍ଲୋନିଡିନ କିମ୍ବା ଲୋଫେକ୍ସିଡାଇନ ଦିଆଯାଏ  ଚିକିତ୍ସା ବିନା ଖରାପ ଲକ୍ଷଣଗୁଡିକର ପ୍ରାୟ ଏକ ସପ୍ତାହ ପର୍ଯ୍ୟନ୍ତ ରହିଥାଏ ଓ ସାମାନ୍ୟ ଲକ୍ଷଣ ଥିଲେ ଅଧିକ ସମୟ ପର୍ଯ୍ୟନ୍ତ ରହିପାରେ  ସର୍ବଭାରତୀୟ ସ୍ତରରେ ପ୍ରାୟ ୧୬ ନିୟୁତ ଲୋକ ଓପିଓଏଡ ବ୍ୟବହାର କରନ୍ତି  ପୂର୍ବରୁ ହିରୋଇନ୍ ବ୍ୟବହାର କରୁଥିବା ଲୋକଙ୍କ ମଧ୍ୟରୁ ପ୍ରାୟ ୬୦% ଲୋକଙ୍କର ପ୍ରତ୍ୟାହାର ଘଟିଥିଲା । ପ୍ରତ୍ୟାହାରକୁ ରୋକିବା ପାଇଁ ଅନେକ ଲୋକ ଓପିଓଏଡ୍ ବ୍ୟବହାର ଜାରି ରଖନ୍ତି । ଖ୍ରୀଷ୍ଟପୂର୍ବ ୫ମ ଶତାବ୍ଦୀରେ ହିପୋକ୍ରେଟସ ଓପିଓଏଡ୍ ପ୍ରତ୍ୟାହାରର ବର୍ଣ୍ଣନା କରିଥିଲେ  ଅତିକମରେ ୧୭୦୧ ମସିହାରୁ ଡାକ୍ତରୀ ବିଦ୍ୟାରେ ବିବରଣୀଗୁଡିକ ଲିପିବଦ୍ଧ ହୋଇଥିଲା ।
ତୋ ପାଇଁ ନେବି ମୁଁ ଶହେ ଜନମ, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜିତ ମିଶ୍ର ଓ ସୋମ୍ୟରଞ୍ଜନ ପଟ୍ଟନାୟକ । ସୋମ୍ୟରଞ୍ଜନ ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ଅର୍ଚ୍ଚିତା ସାହୁ । ଜୀନା ସାମଲ, ବିଜୟ ମହାନ୍ତି, ଅପରାଜିତା ମହାନ୍ତି, ସିଦ୍ଧାନ୍ତ ମହାପାତ୍ର, ପ୍ରିୟଙ୍କା ମହାପାତ୍ର, ରାଇମୋହନ ପରିଡ଼ା, କୁନା ତ୍ରିପାଠୀ, ଜୟୀରାମ ସାମଲ, ଚକ୍ରଧର ଜେନା, ଅନିତା ଦାସ, ସୋମ୍ୟରଞ୍ଜନ ପଟ୍ଟନାୟକ, ବିରେନ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ ଅର୍ଚ୍ଚିତା ସାହୁ ଜୀନା ସାମଲ ବିଜୟ ମହାନ୍ତି ଅପରାଜିତା ମହାନ୍ତି ସିଦ୍ଧାନ୍ତ ମହାପାତ୍ର ପ୍ରିୟଙ୍କା ମହାପାତ୍ର ରାଇମୋହନ ପରିଡ଼ା କୁନା ତ୍ରିପାଠୀ ଜୟୀରାମ ସାମଲ ଚକ୍ରଧର ଜେନା ଅନିତା ଦାସ ସୌମ୍ୟ ରଞ୍ଜନ ପଟ୍ଟନାୟକ ବିରେନ ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଅରୁଣ ମନ୍ତ୍ରୀ, ଗୁରୁ ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ଗୀତ ଗୁଡ଼ିକ ରଚନା କରିଥିଲେ । ଶ୍ରୀଚରଣ ମହାନ୍ତି, ବିଭୁ କିଶୋର, ଇରା ମହାନ୍ତି, ସ୍ୱୟାଂଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭାନୁଜୀ ରାଓ  (୦୩ ନଭେମ୍ବର ୧୯୨୬ - ୧୫ ନଭେମ୍ବର ୨୦୦୧) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ କବି ଥିଲେ  । ସେ ଭକ୍ତକବି ମଧୁସୂଦନ ରାଓଙ୍କର ନାତି ଥିଲେ । ଜୀବନୀ ଭାନୁଜୀ ରାଓ, ୧୯୨୬ ମସିହା ନଭେମ୍ବର ୩ ତାରିଖରେ କଟକର କାଳି ଗଳିରେ ଜନ୍ମ ଗ୍ରହଣ କରିଥିଲେ । ସେ ଆଜୀବନ ଅବିବାହିତ ଥିଲେ । ଶିକ୍ଷକତା ଓ ସାମ୍ବାଦିକତାକୁ ସେ ବୃତ୍ତି ଭାବରେ ଗ୍ରହଣ କରିଥିଲେ । ୧୯୫୮-୬୦ ଯାଏଁ, ସେ ମାତୃଭୂମି ଓ ୧୯୬୦-୬୯ ଯାଏଁ କଳିଙ୍ଗରେ ସାମ୍ବାଦିକତା କରିଥିଲେ । ମସୂରୀସ୍ଥିତ ଲାଲ ବାହାଦୂର ଶାସ୍ତ୍ରୀ ପ୍ରଶାସନିକ ବିଦ୍ୟାଳୟରେ ସେ ସତର ବର୍ଷ ଧରି, ଭାଷା ଶିକ୍ଷକ ଭାବରେ କାର୍ଯ୍ୟ କରିଥିଲେ । ସାହିତ୍ୟ ସାଧନା ଭାନୁଜୀଙ୍କ ଓଡ଼ିଆ କବିତାକୁ ୧୯୫୫ ମସିହା ବେଳେକୁ ଆଗମନ ହୁଏ । ତାଙ୍କ ଲେଖା ଗୁଡିକରେ ସଙ୍ଗୀତ ଓ ପ୍ରକୃତିର ଭାଷା ଦେଖିବାକୁ ମିଳେ । ମଧୁସୂଦନ ରାଓଙ୍କ ଭଳି, ଭାନୁଜୀଙ୍କର କବିତାରେ ଶାଣିତ, ଶୃଙ୍ଗଳିତ ଓ ସୁନ୍ଦର ଭାବ ଦେଖିବାକୁ ମିଳେ । ସେ ଆଧୁନିକ ଜୀବନଚର୍ଯ୍ୟାର ଜଟିଳ ରୂପକୁ କବିତାରେ ଦର୍ଶାଇଛନ୍ତି । ଚିତ୍ରକଳ୍ପ ଓ ଭାଷା ପ୍ରୟୋଗରେ ତାଙ୍କର ସ୍ୱତନ୍ତ୍ରତା ରହିଥିଲା । ତାଙ୍କର ପ୍ରଥମ କବିତାଟି ଗୁରୁପ୍ରସାଦ ମହାନ୍ତିଙ୍କ  "ନୂତନ କବିତା"   (୧୯୫୫) ସଂକଳନରେ ସ୍ଥାନିତ ହୋଇଥିଲା  । ରଚନାବଳୀ ନଇ ଆରପାରି ବିସାଦ ଏକ ଋତୁ ଚନ୍ଦନ ବନରେ ଏକା ରକ୍ତ ମାଂସର କବିତା ଶବ୍ଦ ସଙ୍ଗେ ଶୃଙ୍ଗାର ଏକା ଏବଂ ଏକା ଏକା ହଳଦୀ ପତ୍ରର ବାସ୍ନା ଜହ୍ନର ରକ୍ତ ଧଳା  'ନୂତନ କବିତା' (୧୯୫୫)ରେ ଭାନୁଜୀଙ୍କର  'କାଠଯୋଡି'  କବିତା ସ୍ଥାନ ପାଇଥିଲା ।  'କାଠଯୋଡି'  କବିତାରୁ କିୟଦଂଶ ଏଠାରେ ଉଦ୍ଧାର କରାଗଲା-  "କାଠଯୋଡି ସ୍ୱପ୍ନ ଦେଖେ, କାଶଫୁଲ ଧୋବଲା ବାଲିରେ-ଅଗଣିତ ନକ୍ଷତ୍ରର ଛାଇ, ବସନ୍ତରେ ସବୁଜ ଚଡେଇ, ସନ୍ଧ୍ୟା ଆସେ-କାଠଯୋଡି କଥା କହେ, ବାଲି ଆଉ ନକ୍ଷତ୍ରର କଥା । ଛାୟାଚ୍ଛନ୍ନ ପୃଥିବୀର ବ୍ୟସ୍ତ ଆଉ ବିବଣ୍ଣ`ଉଦରୁ, ରେଲପୋଲ ପାରି ହୋଇ ଜହ୍ନ ଉଠେ କମଳା ରଙ୍ଗର ।": ସମ୍ମାନ ଓ ପୁରସ୍କାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୮୯  (ନଇ ଆରପାରି ପାଇଁ) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୯୬  ଚନ୍ଦନ ବନରେ ଏକା କବିତା ପାଇଁ  ।
'ନବିନଚନ୍ଦ୍ର ସେନ୍'   ବଙ୍ଗଳା:         ; ୧୦ ଫେବୃଆରୀ ୧୮୪୭ - ୨୩ ଜାନୁୟାରୀ ୧୯୦୯  ଜଣେ ବଙ୍ଗାଳୀ କବି ଏବଂ ଲେଖକ ଥିଲେ, ପ୍ରାୟତ ସର୍ବଶ୍ରେଷ୍ଠ କବି ଭାବରେ ପରିଗଣିତ ହୋଇଥିଲେ । ରବୀନ୍ଦ୍ରନାଥ ଟାଗୋରଙ୍କ ଆଗମନ ପୂର୍ବରୁ । ସେ ପ୍ଲାସି ଯୁଦ୍ଧ ଏବଂ ଭାରତରେ ବ୍ରିଟିଶ ନିୟମର ଆଗମନ ଉପରେ  "ଅନନ୍ତ ଅନ୍ଧକାରର ରାତି"  ଭାବରେ ମନ୍ତବ୍ୟ ଦେଇଛନ୍ତି । ଜୀବନ ନବିନଚନ୍ଦ୍ରଙ୍କ ପିତା ଥିଲେ ପ୍ରମଥାଲାଲ ସେନ । ସେ ୧ ଫେବୃଆରୀ ୧୮୪୬ ମସିହାରେ ଚିତ୍ରନାଟର ନୋଆପାରାଠାରେ ଜନ୍ମଗ୍ରହଣ କରିଥିଲେ ଏବଂ ଚିତ୍ରକୋଣ୍ଡା କଲେଜିଏଟ୍ ସ୍କୁଲ୍ରେ ଅଧ୍ୟୟନ କରିଥିଲେ ଏବଂ ୧୮୬୪ ମସିହାରେ ପ୍ରବେଶିକା ପରୀକ୍ଷା ଛାଡି ୧୮୬୫ ମସିହାରେ ସେ ପାସ୍ କରିଥିଲେ । କଲିକତାର ପ୍ରେସିଡେନ୍ସି କଲେଜରୁ ପରୀକ୍ଷା  ୧୮୬୮ ମସିହାରେ, ସେ ସାଧାରଣ ସଭାର ଅନୁଷ୍ଠାନ  (ବର୍ତ୍ତମାନ ସ୍କଟିସ୍ ଚର୍ଚ୍ଚ କଲେଜ)ରୁ ବିଏ ହାସଲ କରିଥିଲେ, ସେନ୍ 1904ରେ ଅବସର ନେଇଥିଲେ ଏବଂ 23 ଜାନୁୟାରୀ 1909ରେ ମୃତ୍ୟୁ ବରଣ କରିଥିଲେ । ତାଙ୍କୁ ବଙ୍ଗଳାର ମହାନ ଲେଖକ ତଥା କବି ଭାବରେ ପରିଗଣିତ କରାଯାଇଥିଲା । ଗ୍ରନ୍ଥସମୂହ ତାଙ୍କର ସାହିତ୍ୟିକ କାର୍ଯ୍ୟଗୁଡ଼ିକ [ବାଂଲାଦେଶ]ରେ ବିଦ୍ୟାଳୟ ସ୍ତର, ମାଧ୍ୟମିକ ଏବଂ ଉଚ୍ଚ ମାଧ୍ୟମିକ ବଙ୍ଗାଳୀ ସାହିତ୍ୟ ପାଠ୍ୟକ୍ରମରେ ଅନ୍ତର୍ଭୁକ୍ତ  ଉପନ୍ୟାସ ତାଙ୍କର ମହାକାବ୍ୟ ତ୍ରିଲୋଚନ ନୂତନ ମହାଭାରତ ଉପରେ ଆଧାରିତ ଥିଲା ।  "ରାୟବତକ୍"   "କୁରୁଖେତ୍ର"   "ପ୍ରବାସ"  କବିତା  "ଅବକାଶ ରଜନୀ"   ୧୮୭୧   "ପାଲାଶି ଯୁଦ୍ଧ"   (୧୮୭୫) ଜୀବନୀ ଅମିତାଭ  [ବୁଦ୍ଧଦୂତ
ଆ ' ଜ ‌ହ୍ନରେ ଲେଖିବା ନାଁ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିରଞ୍ଚି ନାରାୟଣ ପଣ୍ଡା । ଆଶୀର୍ବାଦ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଗୀତାଞ୍ଜଳି । ଅପରାଜିତା ମହାନ୍ତି, ଝରଣା ଦାସ, ମନୋଜ ମିଶ୍ର, ଜୟୀରାମ ସାମଲ, ପପୁନ, ଅରୋସ୍ମିତା, ଆକାଂକ୍ଷା, ବିଭୁଦତ୍ତ, ପ୍ରକାଶ, ସୁମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ଗୀତାଞ୍ଜଳୀ ଅପରାଜିତା ମହାନ୍ତି ଝରଣା ଦାସ ମନୋଜ ମିଶ୍ର ଜୟୀରାମ ସାମଲ ପପୁନ ଅରୋସ୍ମିତା ଆକାଂକ୍ଷା ବିଭୁଦତ୍ତ ପ୍ରକାଶ ସୁମନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ବାପୁ ଗୋସ୍ୱାମୀ, ବିଜୟ ମଲ୍ଲ, ଦେବୀଦତ୍ତ ମହାନ୍ତି ଆଦି ଗୀତକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ଅରବିନ୍ଦ ଦତ୍ତ, ତପୁ ମିଶ୍ର, ଶରତ ନାୟକ, ପମି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପେମିଗାଟିନିବ  (ଇଂରାଜୀ ଭାଷାରେ ), ପେମାଜିରେ ବିକ୍ରୟ ନାମ, ହେଉଛି ଏକ ଔଷଧ ଯାହା ପିତ୍ତନଳୀ କର୍କଟ  (ଚୋଲାଙ୍ଗିଓକାର୍ସିନୋମା) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏଫଜିଏଫଆର୨  ( 2) ସକରାତ୍ମକ ଏବଂ ଅନ୍ୟାନ୍ୟ ଚିକିତ୍ସାରେ ବିଫଳ ହୋଇଥିବା କ୍ଷେତ୍ରରେ ଏହା ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ କିମ୍ବା ନିମ୍ନ ଫସଫେଟ୍, କେଶହାନୀ, ତରଳ ଝାଡ଼ା, ଥକାପଣ, ସ୍ୱାଦ ବ୍ୟାଘାତ, ପାଟିର ପ୍ରଦାହ, ଶୁଖିଲା ଆଖି, ରାସ ଏବଂ ବୃକ୍‌କ ସମସ୍ୟା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ସମସ୍ୟା ହୋଇପାରେ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର ଏବଂ ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର ରିସେପ୍ଟରଗୁଡ଼ିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେମିଗାଟିନିବ ଅନୁମୋଦିତ ହୋଇଥିଲା । ୨୦୨୧ ରେ ୟୁରୋପରେ ଏହା ସର୍ତ୍ତମୂଳକ ଅନୁମୋଦନ ଲାଭ କରିଥିଲା । ଯୁକ୍ତରାଷ୍ଟ୍ରରେ ପ୍ରତି ତିନି ସପ୍ତାହରେ ଏହା ବାବଦ ଖର୍ଚ୍ଚ ପ୍ରାୟ ୧୭,୮୦୦ ଡଲାର ହୁଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୭୨୦୦ ପାଉଣ୍ଡ ।
ରୁପୁ ଭତ୍ରା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୫,୨୭୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଚନ୍ଦ୍ରଶେଖର ମାଝୀଙ୍କୁ ୨୬,୨୬୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସୀମନ୍ତ ମହାନ୍ତି ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୯ ମସିହାରେ ତାଙ୍କ ରଚିତ ପୁସ୍ତକ ଆସରେ ଆମେ ବଣକୁ ଯିବା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଲାଲ ରାଜେନ୍ଦ୍ର ସିଂହ  (ଜନ୍ମ: ୨୯ ସେପ୍ଟେମ୍ବେର ୧୯୩୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲାଲ ରାଜେନ୍ଦ୍ର ସିଂହ ୧୯୩୬ ମସିହାର ସେପ୍ଟେମ୍ବେର ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୀରମହେନ୍ଦ୍ର ସିଂହ ଓ ପତ୍ନୀଙ୍କ ନାମ ଗୁଣବନ୍ତି କୁମାରୀ ଦେବୀ । ରାଜନୈତିକ ଜୀବନ ଲାଲ ରାଜେନ୍ଦ୍ର ସିଂହ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଓଡ଼ିଆ ଭାଷା ଓ ସାହିତ୍ୟ ଅତି ପ୍ରାଚୀନ । ଅଠରଶହ ବର୍ଷ ତଳର ବିଭାଷ ଓଡ୍ର ଭାରତର ମୂଳ ଭାଷା ସଂସ୍କୃତ, ପ୍ରାକୃତ ଭାଷା ପାଲି ଇତ୍ୟାଦିର ପ୍ରଭାବରେ ପରିବର୍ତ୍ତିତ ହୋଇ ଆଧୁନିକ ଓଡ଼ିଆ ଭାଷାର ରୂପ ଧାରଣ କରିଛି । ଏହି ଭାଷାର ଅଭ୍ୟୁଦୟ ତଥା ଉତ୍ଥାନ ସକାଶେ ଓଡ଼ିଶାର ଅସଂଖ୍ୟ ଜନସାଧାରଣ ଏବଂ ଏହାର ସମସ୍ତ କବି ଓ ଲେଖକଙ୍କ ଅବଦାନ ଯେ ଅତୁଳନୀୟ ଏକଥା ଉଲ୍ଲେଖ କରିବା ଅନାବଶ୍ୟକ । ଖ୍ରୀଷ୍ଟାବ୍ଦ ଦ୍ୱାଦଶ ମସିହା ବେଳକୁ ଓଡ଼ିଆ ଭାଷା ଏହାର ଆଧୁନିକ ରୂପ ଧାରଣ କରିଥିଲା । ଏହାର ପରବର୍ତ୍ତୀ ସମୟରେ ଓଡ଼ିଆ ସାହିତ୍ୟ, ଓଡ଼ିଶାର ଅଧିବାସୀ ଓ ସେମାନଙ୍କର ରୀତି, ନୀତି, ଚାଲି, ଚଳଣ ଉପରେ ଯେଉଁ କବିମାନଙ୍କର ରଚନା ଗଭୀର ପ୍ରଭାବ ବିସ୍ତାର କରିଥିଲା । ଅଧିକାଂଶ ରଚୟିତାଙ୍କ ନାମ ତଥା ରଚନା, କାଳର ଅକାଳ ଗର୍ଭରେ ଲୀନ ହୋଇଯାଇଛି । ଯେଉଁ କେତେକଙ୍କ ରଚନା ସଂରକ୍ଷିତ ସେମାନଙ୍କ ମଧ୍ୟରୁ ଅତ୍ୟନ୍ତ ଲୋକପ୍ରିୟ କବି ଓ ଲେଖକଙ୍କୁ ଛାଡିଦେଲେ ଅନ୍ୟମାନଙ୍କ ରଚନା ଉପର ଯଥେଷ୍ଟ ଗବେଷଣା ମଧ୍ୟ ହୋଇନାହିଁ । ଏଠାରେ କେତେକ ଲୋକପ୍ରିୟ କବି ଓ ସେମାନଙ୍କର ପ୍ରଧାନ ରଚନା ବିଷୟରେ ଆଲୋଚନା କରାଯାଇଛି । ଆହୁରି ତଳେ ବିସ୍ତୃତ ଭାବରେ ଓଡ଼ିଆ କବିଙ୍କ ସୂଚୀ ଦିଆଯାଇଛି । ପ୍ରସିଦ୍ଧ କବି ସମ୍ପୂର୍ଣ୍ଣ ତାଲିକା । ସୀତାକାନ୍ତ ମହାପାତ୍ର ୧୯୩୭- ଆର ଦୃଶ୍ଯ ପଦ୍ମବିଭୂଷଣ
ଜନ୍ନାତୁଲ ଫିରଦୋସ୍ ପେୟା  (ଜନ୍ମ: ୧୪ ଅକ୍ଟୋବର ୧୯୯୧), ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ  । ସେ ୨୦୦୭ ମସିହାରେ ମିସ୍ ବଙ୍ଗଳାଦେଶ ପ୍ରତିଯୋଗୀତାରେ ବିଜୟିନୀ ହୋଇଥିଲେ । ୨୦୧୨ରେ ସେ ବଙ୍ଗଳାଦେଶୀ ଚଳଚ୍ଚିତ୍ର ଚୋରାବାଲି ଜରିଆରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୩ରେ ସେ ମିସ୍ ଇଣ୍ଡିଆନ ପ୍ରିନ୍ସେସ୍ ଇଣ୍ଟରନ୍ୟାସନାଲ ପ୍ରତିଯୋଗୀତାରେ ବିଜୟିନୀ ହୋଇଥିଲେ । ପ୍ରାରମ୍ଭିକ ଜୀବନ ଏବଂ ଶିକ୍ଷା ଜନ୍ନାତୁଲ ଫିରଦୋସ୍ ପେୟା ୧୪ ଅକ୍ଟୋବର ୧୯୯୧ରେ ବଙ୍ଗଳାଦେଶର ଖୁଲ୍‌ନାଠାରେ ଜନ୍ମଗ୍ରହଣ କରିଥିଲେ । ସେ ଖୁଲ୍‌ନାର ସରକାରୀ ମହିଳା ଉଚ୍ଚ ବିଦ୍ୟାଳୟରୁ ତାଙ୍କର ସ୍କୁଲ ଶିକ୍ଷା ଶେଷ କରିଥିଲେ । ଏହାପରେ ସେ ତାଙ୍କ ପରିବାର ସ‌ହ ଢାକାକୁ ସ୍ଥାନାନ୍ତରିତ ହୋଇଯାଇଥିଲେ । ଜଣେ ଓକିଲ ହେବାର ଇଚ୍ଛା ତାଙ୍କର ଛୋଟବେଳୁଥିଲା । ତେଣୁ ସେ ଲଣ୍ଡନ ବିଶ୍ୱବିଦ୍ୟାଳୟରେ ସେ ଓକିଲାତି ପଢ଼ିଥିଲେ । ଏହାପରେ ସେ ବିଚାରପତି ଡଃ କମଳ ହୁସେନଙ୍କର ଅଧିନରେ କାର୍ଯ୍ୟ କରୁଥିଲେ । ଅଭିନୟ ଜୀବନ ଜନ୍ନାତୁଲ ଫିରଦୋସ୍ ପେୟା ୨୦୦୭ରେ ମିସ୍ ବଙ୍ଗଳାଦେଶ ପ୍ରତିଯୋଗୀତାରେ ଭାଗନେଇଥିଲେ । ସେହି ପ୍ରତିଯୋଗୀତାରେ ସେ ବିଜୟିନୀ ହୋଇଥିଲେ । ଏବେ ସେ ଭାରତୀୟ ମଡେଲିଂ ସଂସ୍ଥା ମସ୍କୋଟ୍ ମଡେଲ ମ୍ୟାନେଜ୍‌ମେଣ୍ଟରେ କାର୍ଯ୍ୟ କରୁଛନ୍ତି । ସେ କିଛି ହିନ୍ଦୀ ଭିଡ଼ିଓରେ ମଧ୍ୟ କାମ କରିଛନ୍ତି । ୨୦୧୩ରେ ସେ ୧୯ଟି ଦେଶର ପ୍ରତିଯୋଗୀଙ୍କୁ ହରାଇ ମିସ୍ ଇଣ୍ଡିଆନ ପ୍ରିନ୍ସେସ୍ ଇଣ୍ଟରନ୍ୟାସନାଲ ପ୍ରତିଯୋଗୀତାରେ ବିଜୟିନୀ ହୋଇଥିଲେ । ସେ ଅନେକ କିଛି ନାଟକରେ ମଧ୍ୟ ଅଭିନୟ କରିଛନ୍ତି । ତାଙ୍କ ଅଭିନୀତ ନାଟକ ହେଲା,  "ଟୁ ବି ଅର୍ ନଟ୍ ଟୁ ବି"  ଏବଂ  "ପ୍ରଜାପତିର ସୁଖ ଦୁଃଖ"  । ୨୦୧୨ରେ ସେ ତାଙ୍କର ଅଭିନୟ ଜୀବନର ଆରମ୍ଭ କରିଥିଲେ । ୨୦୧୨ରେ ରେଡ୍‌ୱାନ୍ ରୋନିଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଚୋରାବାଲି ଜରିଆରେ ସେ ଅଭିନୟ ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରଟିରେ ସେ ଜୋୟା ଆହସାନ୍, ଇନ୍ଦ୍ରନେଲ ସେନ‌ଗୁପ୍ତା ଆଦି କଳାକାରମାନେ ଅଭିନୟ କରିଥିଏଲ । ଏହି ଚଳଚ୍ଚିତ୍ର ପାଇଁ ତାଙ୍କୁ ୨୦୧୨ର ମେର୍‌ଲି ପ୍ରଥମ ଆଲୋ ପୁରସ୍କାରରେ ସମୀକ୍ଷକ ପସନ୍ଦର ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଏହାପରେ ୨୦୧୫ରେ ତାଙ୍କର ୨ୟ ଚଳଚ୍ଚିତ୍ର ମୁକ୍ତିଲାଭ କରିଥିଲା । ନିର୍ଦ୍ଦେଶକ ରିକିଆ ମସୁଦୋଙ୍କ ନିର୍ଦ୍ଦେଶନାରେ ନିର୍ମତ ଚଳଚ୍ଚିତ୍ର ଦ ଷ୍ଟୋରୀ ଅଫ୍ ସମରରେ ସେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ସଞ୍ଜ୍ ଜନ୍ ଅଭିନୟ କରିଥିଲେ । ଏହାପରେ ଗ୍ୟାଙ୍ଗ୍‌ଷ୍ଟାର ରିଟର୍ଣ୍ଣସ୍, ପ୍ରୋବାସିର୍ ପ୍ରେମ୍, ଚିତ୍ତମହଲ, ପ୍ରେମ୍ କି ବୁଝିନି ଆଦି କଥାଚିତ୍ରରେ ସେ ଅଭିନୟ କରିଥିଲେ । ଜନ୍ନାତୁଲ ଫିରଦୋସ୍ ପେୟା ଭାରତୀୟ ପତ୍ରିକା ଭୋଗୁଇ ଇଣ୍ଡିଆର ମୂଳ ପୃଷ୍ଠାରେ ପ୍ରଥମ ବଙ୍ଗଳାଦେଶୀ ଭାବରେ ସ୍ଥାନ ପାଇଥିଲେ । ସେ ଭାରତୀୟ ଅଭିନେତ୍ରୀ ଦୀପିକା ପାଦୁକୋନଙ୍କୁ ତାଙ୍କର ପ୍ରେରଣା ଭାବରେ ମାନନ୍ତି ଏବଂ ତାଙ୍କ ଭଳି ଆନ୍ତର୍ଜାତୀୟ ସ୍ତରରେ ଅଭିନୟ କରିବାର ଇଚ୍ଛା ରଖିଛନ୍ତି । ଫେବୃଆରୀ ୨୦୧୭ରେ ପେୟା ଟିଆର୍‌ଇ ସେମ୍ମେର ମୁଖ୍ୟ ବିଜ୍ଞାପନ ପ୍ରଚାରିକା ଭାବରେ ନିଯୁକ୍ତ ହୋଇଥିଲେ । ଏହି ସଂସ୍ଥାଟି ନିୟୁ ୟର୍କର ପ୍ରସିଦ୍ଧ ହେୟାର କେୟାର୍ ଆଣ୍ଡ ଷ୍ଟାଇଲିଂ ସଂସ୍ଥା । ସେ ଏହି ସଂସ୍ଥାରଦ୍ୱାରା ନିୟ ୟର୍କ‌ରେ ଆୟୋଜିତ ଏକ ବଡ଼ କାର୍ଯ୍ୟକ୍ରମରେ ଯୋଗ ଦେଇଥିଲେ । ସେ ପ୍ରଥମ ବଙ୍ଗଳାଦେଶୀ ଭାବରେ ଏହି ନିୟୁ ୟର୍କ ଫ୍ୟାସନ୍ ଉଇକ୍‌ରେ ଯୋଗ ଦେଇଥିଲେ ।
ଲେମିଏରେ ସିଣ୍ଡ୍ରୋମ ରୋଗରେ ଆଭ୍ୟନ୍ତରୀଣ ଜୁଗୁଲାର ଶିରାର ସଂକ୍ରମଣ ହୁଏ ଯାହା ଏକ ପ୍ରକାର ସଂକ୍ରାମକ ଥ୍ରୋମ୍ବୋଫ୍ଲେବାଇଟିସ୍ ଅଟେ । ପ୍ରାରମ୍ଭିକ ଲକ୍ଷଣ ମଧ୍ୟରେ ଜ୍ୱର, ବେକ ଯନ୍ତ୍ରଣା ଏବଂ ବେକ ଫୁଲିବା ଦେଖାଯାଏ । ସାଧାରଣତଃ ଯନ୍ତ୍ରଣା ଏବଂ ଫୁଲା ଏକପାଖିଆ ଏବଂ  'ଜ' ର   କୋଣରେ ହୁଏ । ପରବର୍ତ୍ତୀ ଲକ୍ଷଣଗୁଡ଼ିକ ମଧ୍ୟରେ ନିମୋନିଆ, ପ୍ଲୁରାଲ୍ ପୂଜ, ସେପ୍ସିସ, ମସ୍ତିଷ୍କ ଆବସେସ ଏବଂ ସେପ୍ଟିକ ଏମ୍ବୋଲାଇହୋଇପାରେ । ଜଟିଳତା ମଧ୍ୟରେ ସେପ୍ଟିକ୍ ଶକ୍, ଡିସ‌ସେମମିନେଟେଡ ଇଣ୍ଟ୍ରାଭାସ୍କୁଲାର୍ କୋଆଗୁଲେସନ ଏବଂ ଏଣ୍ଡ ଅର୍ଗାନ ବିଫଳତା ହୋଇପାରେ । ଜୀବାଣୁ ଫୁସୋବ୍ୟାକ୍ଟେରିୟମ୍ ନେକ୍ରୋଫୋରମ ହେତୁ ଏହା ସାଧାରଣତଃ ଏକ ଗଳା ସଂକ୍ରମଣରୁ ହୁଏ । ଫୁସୋବ୍ୟାକ୍ଟେରିୟମ୍ ନେକ୍ରୋଫୋରମ, ଷ୍ଟ୍ରେପଟୋକୋକାଇ, ଷ୍ଟାଫିଲୋକୋକାଇ ଏବଂ କ୍ଲେବସିଏଲା ନିମୋନି । ଅନ୍ତର୍ନିହିତ ପ୍ରଣାଳୀରେ ପାର୍ଶ୍ୱବର୍ତ୍ତୀ ଫାରିଞ୍ଜିଆଲ ସ୍ପେସରେ ସଂକ୍ରମଣ ବିସ୍ତାର ହୁଏ । ଲକ୍ଷଣ ଏବଂ ଅଲଟ୍ରାସାଉଣ୍ଡ କିମ୍ବା ସିଟି ସ୍କାନ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ; ଯେହେତୁ କଲଚର ଫଳାଫଳ ପ୍ରାୟ ଏକ ସପ୍ତାହ ନେଇଥାଏ । ଚିକିତ୍ସା ସାଧାରଣତଃ ପ୍ରାୟ ଦୁଇ ସପ୍ତାହ ଧରି ଆଣ୍ଟିବାୟୋଟିକ ଶିରାଭ୍ୟନ୍ତରରେ ଦିଆଯାଏ ଏବଂ ଆଉ ୬ ସପ୍ତାହ ପର୍ଯ୍ୟନ୍ତ ପାଟିରେ ଆଣ୍ଟିବାୟୋଟିକ ଦିଆଯାଇଥାଏ । ଆବସେସ ନିଷ୍କାସନ ପାଇଁ ଆଣ୍ଟିକୋଏଗୁଲେସନ୍ ଏବଂ ଅସ୍ତ୍ରୋପଚାର ଅନ୍ତର୍ଭୁକ୍ତ କରାଯାଏ । ଚିକିତ୍ସା ସହିତ ମୃତ୍ୟୁ ହେବାର ଆଶଙ୍କା ୫ରୁ ୧୮% ଅଟେ । ଆଣ୍ଟିବାୟୋଟିକ୍ ଉପଲବ୍ଧ ହେବା ପୂର୍ବରୁ ପ୍ରାୟ 2 ସପ୍ତାହ ମଧ୍ୟରେ ମୃତ୍ୟୁ ହେବାର ଆଶଙ୍କା ୯୦% ଥିଲା। ଲେମିଏରେ ସିଣ୍ଡ୍ରୋମ ପ୍ରତିବର୍ଷ ୧-୬ ନିୟୁତ ଲୋକଙ୍କର ହୁଏ । ଯୁବ ବୟସ୍କ ପୁରୁଷମାନେ ସାଧାରଣତ ପ୍ରଭାବିତ ହୁଅନ୍ତି । ୧୯୩୬ ମସିହାରେ, ଆଣ୍ଡ୍ରେ ଲେମିରେ ୨୦ଟି ଘଟଣା ବିଷୟରେ ବର୍ଣ୍ଣନା କରିଥିଲେ ଯେଉଁଠାରେ ଗଳା ସଂକ୍ରମଣ ପରେ ସେପସିସ୍ ହୋଇଥିଲା।
ରାଧାକୃଷ୍ଣ ପାତ୍ର  (୨୪ ନଭେମ୍ବର ୧୯୪୨ - ୨୮ ଜାନୁଆରୀ ୨୦୧୫), ଓଡ଼ିଶା ଏବଂ ସିକିମ ଉଚ୍ଚ ନ୍ୟାୟାଳୟର ଅବସର ପ୍ରାପ୍ତ ମୁଖ୍ୟ ବିଚାରପତି ଥିଲେ  । ସେ, ୧୯୯୨ ଜୁନ ୨୨ରୁ ୨୦୦୩ ଜୁଲାଇ ୮ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟ ଏବଂ ୨୦୦୩ ଜୁଲାଇ ୯ରୁ ୨୦୦୪ ନଭେମ୍ବର ୨୩ରେ ନିଜ ଅବସର ସମୟ ପର୍ଯ୍ୟନ୍ତ ସିକିମ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବରେ କାର୍ଯ୍ୟ କରିଥିଲେ । ଏହା ପରେ, ସେ ଓଡ଼ିଶା ମାନବ ଅଧିକାର ଆୟୋଗ ତଥା ଓଡ଼ିଶା ରାଜ୍ୟ ଗ୍ରାହକ ଅଧିକାର ସୁରକ୍ଷା ଆୟୋଗ  ଅଧ୍ୟକ୍ଷ ରୂପେ ମଧ୍ୟ କାର୍ଯ୍ୟ କରିଥିଲେ । ୨୦୧୩ ଜୁଲାଇ ୯ରେ ସେ ଓଡ଼ିଶାରେ ଘଟିଥିବା ଚିଟଫଣ୍ଡ ଦୁର୍ନୀତିର ତଦନ୍ତ ପାଇଁ ଗଠିତ ବିଚାର ବିଭାଗୀୟ କମିଶନର ଭାବରେ ଓଡ଼ିଶା ସରକାରଙ୍କଦ୍ୱାରା ନିଯୁକ୍ତ ହୋଇଥିଲେ । ଉତ୍କଳ ବିଶ୍ୱବିଦ୍ୟାଳୟ ତରଫରୁ ଜଷ୍ଟିସ ପାତ୍ରଙ୍କୁ ଡକ୍ଟରେଟ ସମ୍ମାନ ପ୍ରଦାନ କରାଯାଇଛି ।
୨୦୧୬ କବାଡି ବିଶ୍ୱ କପ, ସାଧାରଣ ଶୈଳୀର କବାଡି ପାଇଁ ତୃତୀୟ ବିଶ୍ୱ କପ , ବର୍ତ୍ତମାନ ଅକ୍ଟୋବର ୭ରୁ ୨୨ ମଧ୍ୟରେ ଭାରତର ଅହମଦାବାଦ ସହରରେ ଅନ୍ତର୍ଜାତିକ କବାଡି ମହାସଂଘ ଆନୁକୁଲ୍ୟରେ ଚାଲିଛି । ଏଥିରେ ବିଶ୍ୱର ୧୨ଟି ଦେଶ ଅଂଶ ଗ୍ରହଣ କରୁଛନ୍ତି । ଅଂଶଗ୍ରହଣକାରୀ ଦେଶ ସମୂହ ପ୍ରାଙ୍ଗଣ ବର୍ତ୍ତମାନ ଚାଲିଥିବା ବିଶ୍ୱ କପ କବାଡି ଅହମଦାବାଦସ୍ଥିତ ନୂତନ ନିର୍ମିତ ଏକ ଆଭ୍ଯନ୍ତରୀଣ ଷ୍ଟାଡିୟମରେ ଚାଲିଛି ଯାହାକୁ  'ଆରେନା  " ବୋଲି କୁହାଯାଇପାରେ । ୪୦୦୦ ଦର୍ଶକ ବସି ଉପଭୋଗ କରିପାରୁଥିବା ଏହି ଷ୍ଟାଡିଉମ କବାଡି ପାଇଁ ନିର୍ଧାରିତ ମାନକ ଅନୁସାରେ ନିର୍ମିତ . ଅନ୍ତର୍ଜାତିକ ସ୍ତରାରେ କବାଡିର ସ୍ଥିତି ଭାରତରେ କବାଡି ବହୁ କାଳରୁ ପ୍ରଚଳିତ ଲୋକ କ୍ରୀଡ଼ା ଭାବରେ ରହିଥିବାବେଳେ , ଏହା କ୍ରମଶ ନିକଟବର୍ତୀ ଉପମହାଦେଶୀୟ ଦେଶ ସମୂହରେ ମଧ୍ୟ ଲୋକପ୍ରିୟ ହେବାକୁ ଲାଗିଲା । କ୍ରମେ ଏହା ବିଶ୍ୱର ସବୁ ପ୍ରାନ୍ତର ଦେଶ , ଇଂଲଣ୍ଡ , ଆମେରିକା , ଅଷ୍ଟ୍ରେଲିଆ , ଇରାନ , କୋରିଆ , ଜାପାନ , ଚୀନ , ଅର୍ଜେଣ୍ଟିନା ,ପୋଲାଣ୍ଡ ଦେଶରେ ମଧ୍ୟ ଆଦୃତ ହେଲାଣି । ଏହା ଏକ ସରଲ ଖେଳ ହୋଇଥିଲେ ମଧ୍ୟ ବିଶେଷ ଆକର୍ଷଣୀୟ ହେଇଥାଏ ଓ ଏହା ଖେଳିବାକୁ କୌଣସି ସ୍ୱତନ୍ତ୍ର ଉପକରଣର ଆବଶ୍ୟକତା ହେଇ ନ ଥାଏ । ଏହା ଯେ କୌଣସି ସମତୁଲ ପ୍ରାନ୍ତରରେ ଖେଳା ଯାଇପାରେ । ସଂକେତ ଚିତ୍ର ଏହି ବିଶ୍ୱ କପ ପାଇଁ ସଂକେତ ହିସାବରେ ଗିରନାରର ସିଂହ ଚିତ୍ର ଥାଇ ଏକ ସଂକେତ ବ୍ୟବହାର କରାଯାଉଛି । ଏହି ମାସ୍କଟ ଭରତ ସରକାରଙ୍କ କ୍ରୀଡ଼ା ମନ୍ତ୍ରୀ ବିଜଯ ଗୋୟେଲଙ୍କଦ୍ୱାରା ୧୪ ସେପ୍ଟେମ୍ବର ୨୦୧୬ରେ ଉଦ୍ ଘାଟିତ ହେଇଥିଲା । ପ୍ରସାରଣ ଟେଲିଭିଜନ ଏହି ପ୍ରତୋଗୀତାକୁ ବିଶ୍ୱବ୍ୟାପି ଲୋକମାନେ ଦେଖିପାରିବାର ବ୍ୟବସ୍ଥା କରାଯାଇଛି । ପୃଥିବୀର ବିଭିନ୍ନ ଅଞ୍ଚଳ ପାଇଁ ବିଭିନ୍ନ କ୍ରୀଡ଼ା ଚ୍ୟାନେଲ ଜରିଆରେ ଏହାର ଖେଳ ସବୁର ଜୀବନ୍ତ ପ୍ରସାରଣ କରାଯାଉଛି ।
ହେପାଟାଇଟିସ ବି ଟିକା ଏକ ଟିକା ଯାହା ହେପାଟାଇଟିସ ବି ପ୍ରତିରୋଧ ନିମନ୍ତେ ଦିଆଯାଏ । ଏହାର ପ୍ରଥମ ଡୋଜ ଜନ୍ମର ୨୪ ଘଣ୍ଟା ମଧ୍ୟରେ ଦେବାକୁ ସୁପାରିସ କରାଯାଏ ଓ ଏହା ପରେ ୨ ବା ୩ଟି ଅଧିକ ଡୋଜ ଦିଆଯାଏ । ପ୍ରିମାଚ୍ୟୁର ଶିଶୁ ବା ଅସାମୟିକ ଶିଶୁଙ୍କୁ ଦିଆଯାଏ, ଇମ୍ମ୍ୟୁନିଟି ଅଭାବ ଥିବା ଓ ଏଚଆଇଭି ଥିବା ଲୋକଙ୍କୁ ମଧ୍ୟ ଦିଆଯାଏ । ସୁସ୍ଥ ଲୋକଙ୍କୁ ଦେଲେ ୯୫ % ଶିଶୁଙ୍କୁ ସୁରକ୍ଷା ମିଳେ । ଉଚ୍ଚ ଆଶଙ୍କା ଥିବା ଲୋକାଙ୍କର ଟିକା ନେବା ପରେ ତାହା କାମ କଲା କି ନାହିଁ ଜାଣିବା ନିମନ୍ତେ ରକ୍ତ ପରୀକ୍ଷା କରିବା ଆବଶ୍ୟକ । ସ୍ୱଳ୍ପ ଇମ୍ମ୍ୟୁନିଟି ଥିବା ଲୋକଙ୍କୁ ଅଧିକ ଡୋଜ ଦେବା ଦରକାର ହୁଏ କିନ୍ତୁ ଅଧିକାଂଶ ଲୋକଙ୍କର ଦରକାର ହୁଏ ନାହିଁ । ହେପାଟାଇଟିସ ଭୁତାଣୁ ସଂମ୍ପର୍କରେ ଆସିଥିବା, ଟିକା ନ ନେଇଥିବା ଲୋକଙ୍କୁ ଟିକା ଦେବା ସ‌ହିତ ହେପାଟାଇଟିସ ବି ଇମ୍ମ୍ୟୁନୋଗ୍ଲୋବ୍ୟୁଲିନ ଦେବା ଉଚିତ । ଏହି ଟିକା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା କ୍ୱଚିତ ଦେଖାଯାଏ । ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ନିରାପଦ । ଗୁଲେନ-ବାରେ ସିଣ୍ଡ୍ରୋମ ସ‌ହିତ ଏହାର କୌଣସି ଲିଙ୍କ ନାହିଁ । ରିକୋମ୍ବିନାଣ୍ଟ ଡିଏନଏ ଟେକନିକ ସାହାଯ୍ୟରେ ଏହି ଟିକା ପ୍ରସ୍ତୁତ କରାଯାଏ । ଏହି ଟିକା ସ୍ୱତନ୍ତ୍ର ଓ ଅନ୍ୟ ଟିକା ସ‌ହିତ ମିଶ୍ରିତ ଭାବେ ଉପଲବ୍‌ଧ ହୁଏ । ଆମେରିକାରେ ଏହି ଟିକା ସନ ୧୯୮୧ରେ ଅନୁମୋଦିତ ହୋଇଥିଲା । ଏହାର ନିରାପଦ ସଂସ୍କରଣ ସନ ୧୯୮୬ରେ ବାହାରିଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ 0.୫୮ରୁ ୧୩.୨0 ଆମେରିକୀୟ ଡଲାର ଥିଲା । ଆମେରିକାରେ ଏହାର ମୂଲ୍ୟ ୫୦ରୁ ୧୦୦ ଆମେରିକିୟ ଡଲାର ।
ଏଲୋସରସ  ( : ;) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକା, ଉତ୍ତର ଆମେରିକା, ଓ ଇଉରୋପରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଟେସ୍ଟିକୁଲାର କର୍କଟ  (ଇଂରାଜୀ ଭାଷାରେ ) ଏକ କର୍କଟ ରୋଗ ଯାହା ପୁରୁଷ ପ୍ରଜନନ ଶୃଙ୍ଖଳାର   ଟେସ୍ଟିକ୍ଲରେ   ବିକଶିତ ହୁଏ  । ଏହି ରୋଗରେ ଟେସ୍ଟିକ୍ଲରେ   ଗୋଟାଳି, ଅଣ୍ଡକୋଷ ଫୁଲା   ଓ ଅଣ୍ଡକୋଷରେ ଯନ୍ତ୍ରଣା ଆଦି ଲକ୍ଷଣମାନ ଦେଖାଯାଆନ୍ତି । ଚିକିତ୍ସା କଲେ ବନ୍ଧ୍ୟାଦୋଷ   ପ୍ରାପ୍ତ ହୁଏ । କ୍ରିପ୍ଟୋଅର୍କିଡିଜ୍ମ  , ପାରିବାରିକ ଇତିହାସ, ନିଜର ଏହି ରୋଗ ଇତିହାସ ଥିଲେ ଏହି ରୋଗ ସଙ୍କଟ ରହେ । ଜର୍ମ ସେଲ ଟ୍ୟୁମର   ଏମାନଙ୍କ ମଧ୍ୟରେ ସର୍ବାଧିକ ସାଧାରଣ କର୍କଟ ସେମିନୋମା   ଓ ଅଣସେମିନୋମା   ନାମରେ ଦୁଇ ଭାଗରେ ବିଭକ୍ତ କରାଯାଇଛି । ସେକ୍ସ-କର୍ଡ଼ ସ୍ଟ୍ରୋମାଲ ଟ୍ୟୁମର , ଲିମ୍ଫୋମା   ନାମରେ ଅନ୍ୟ ପ୍ରକାରର କର୍କଟ ମଧ୍ୟ ଦେଖାଯାଏ । ଶାରୀରିକ ପରୀକ୍ଷା  , ଅଲଟ୍ରାସାଉଣ୍ଡ  , ରକ୍ତ ପରୀକ୍ଷା   ପରୀକ୍ଷାମାନ କରି ଏହି ରୋଗ ନିର୍ଣ୍ଣୟ କରାଯାଏ । ଅର୍କିଡେକ୍ଟୋମି   ଅପରେଶନ କରିବା ପରେ ଅଣୁବୀକ୍ଷଣ ଯନ୍ତ୍ର   ସାହାଯ୍ୟରେ ଏହାର ପ୍ରକାର ନିର୍ଣ୍ଣୟ କରାଯାଏ । ଟେସ୍ଟିକୁଲାର କର୍କଟ ଏକ ଚିକିତ୍ସାସାଧ୍ୟ ଓ ଆରୋଗ୍ୟସାଧ୍ୟ ରୋଗ । ଅପରେଶନ, ରାଡିଏସନ ଥେରାପି  , କେମୋଥେରାପି  , ସ୍ଟେମ ସେଲ ଟ୍ରାନ୍ସପ୍ଲାଣ୍ଟେସନ   ଇତ୍ୟାଦି ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଏହି ରୋଗର ବ୍ୟାପିଥିଲେ ମଧ୍ୟ କେମୋଥେରାପି ସାହାଯ୍ୟରେ ୮୦% ଆରୋଗ୍ୟ ହାର ହେଉଛି । ସନ ୨୦୧୫ରେ ୬୮୬,୦୦୦ ଲୋକ ଏହି ରୋଗରେ ଆକ୍ରାନ୍ତ ହୋଇଥିଲେ । ସନ ୧୯୯୦ରେ ୭,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୫ରେ ମୃତ୍ୟୁ ସଂଖ୍ୟା ୯,୪୦୦ ହୋଇଥିଲା । ବିକଶିତ   ଦେଶ ଅପେକ୍ଷା ବିକାଶଶୀଳ   ଦେଶରେ ରୋଗ ହାର କମ୍ ରହୁଛି । ଏହି ରୋଗ ସାଧାରଣତଃ ୨୦ରୁ ୩୪ ବର୍ଷ ବୟସର ଲୋକଙ୍କୁ ହୁଏ ଓ କ୍ୱଚିତ ୧୫ ବରଷ ବୟସ ତଳ ଲୋକଙ୍କୁ ହୁଏ । ଯୁକ୍ତରାଷ୍ଟ୍ର ଆମେରିକାରେ ୫ ବର୍ଷ ବଞ୍ଚିବା ହାର ପ୍ରାୟ ୯୫% । ରୋଗ ସ୍ଥାନୀୟ ରହିଥିଲେ ଫଳାଫଳ ଅଧିକ ଭଲା ରହେ ।
'ଝାରସୁଗୁଡ଼ା ଜିଲ୍ଲା, ଓଡ଼ିଶାର ପଶ୍ଚିମରେ ଥିବା ଏକ ପ୍ରଶାସନିକ ଜିଲ୍ଲା । ଝାରସୁଗୁଡ଼ା ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର । ଇତିହାସ ଜାନୁଆରୀ ପହିଲା ୧୯୯୪ ଦିନ ଏହା ସମ୍ବଲପୁର ଜିଲ୍ଲାରୁ ଅଲଗା ହୋଇ ଏକ ନୂଆ ଜିଲ୍ଲାର ପରିଚୟ ପାଇଲା୤ ଭୂଗୋଳ ଓଡ଼ିଶାର ପଶ୍ଚିମଭାଗରେ ଅବସ୍ଥିତ ଝାରସୁଗୁଡ଼ା ଜିଲ୍ଲାର ଆୟତନ ୨,୦୮୧ ବର୍ଗ କିମି୤ ଅବସ୍ଥିତି ପୂର୍ବରେ : ସମ୍ବଲପୁର ଜିଲ୍ଲା ବର୍ତ୍ତମାନ: ଝାରସୁଗୁଡ଼ା ଜିଲ୍ଲା ପଶ୍ଚିମରେ: ଛତିଶଗଡ଼ ରାଜ୍ୟ ଉତ୍ତରରେ : ସୁନ୍ଦରଗଡ଼ ଜିଲ୍ଲା ଦକ୍ଷିଣରେ: ବରଗଡ଼ ଜିଲ୍ଲା ଅଛି ମୁଖ୍ୟ ନଦୀ ଓ ଶାଖାନଦୀ ମହାନଦୀ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ଝାରସୁଗୁଡ଼ା ଜିଲ୍ଲାର ଲୋକସଂଖ୍ୟା ୫,୭୯,୪୯୯  ପୁରୁଷ: ୨,୯୭,୦୧୪ ମହିଳା: ୨,୮୨,୪୮୫ ଛ ବର୍ଷରୁ କମ: ୬୧,୮୨୩ ପଢୁଆ ହାର ୭୮.୩୬% ପୁରୁଷ: ୮୬.୨୭% ମହିଳା: ୭୦.୨୫% ରାଜନୀତି ଲୋକ ସଭା ନିର୍ବାଚନ ମଣ୍ଡଳୀ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀ ଶିକ୍ଷା ଝାରସୁଗୁଡ଼ା ଜିଲ୍ଲାର ମୁଖ୍ୟ ଶିକ୍ଷାନୁଷ୍ଠାନ ମଧ୍ୟରେ ଲକ୍ଷ୍ମୀନାରାୟଣ ମହାବିଦ୍ୟାଳୟ (୧୯୬୯ରେ ସ୍ଥାପିତ), ବ୍ରଜରାଜନଗର କଲେଜ (୧୯୭୮ରେ ସ୍ଥାପିତ), ଝାରସୁଗୁଡା ସରକାରୀ ଇଂଜିନିଯରିଂ ସ୍କୁଲ, ବେଲପାହାଡ କଲେଜ, ବ୍ଲାକ ଡାୟମଣ୍ଡ ଇଂଜିନିଯରିଂ କଲେଜ ଓ ଅନ୍ୟାନ୍ୟ କଲେଜ ସବୁ ଅଛି  । ଜିଲ୍ଲାରେ ଝାରସୁଗୁଡାର ମନମୋହନ ହାଇସ୍କୁଲ ଓଡ଼ିଶାର ଏକ ପୁରାତନ ସ୍କୁଲ । ଏହା ବ୍ୟତୀତ ଜିଲ୍ଲାର ସବୁ ସହରରେ ଇଂରାଜୀ ମିଡିୟମ ସ୍କୁଲ, କେନ୍ଦ୍ରୀୟ ବିଦ୍ୟାଳୟ ଆଦି ରହିଛି । ଗମନାଗମନ ଗମନା ଗମନ ଦୃଷ୍ଟିରୁ ଝାରସୁଗୁଡା ଜିଲ୍ଲା ଓଡ଼ିଶାରେ ଏକ ଅଗ୍ରଣୀ ଜିଲ୍ଲା । ଏହା ପୂର୍ବତଟ ରେଲପଥ ଓ ଦକ୍ଷିଣ ପୂର୍ବ ରେଳପଥଦ୍ୱାରା ସଂଯୁକ୍ତ ହୋଇ ଏଠାରୁ କଲିକତା , ଦିଲ୍ଲୀ , ବାଙ୍ଗାଲୋର , ମୁମ୍ବାଇ ସହ ସଂଯୁକ୍ତ । ଜାତୀୟ ରାଜପଥର ବିସ୍ତାର ମଧ୍ୟ ଜିଲ୍ଲାରେ ଯଥେଷ୍ଠ । ଝାରସୁଗୁଡା ମଦ୍ୟ ଦେଇ କଲିକତାରୁ ମୁମ୍ବାଇକୁ ରାଜପଥ ସହ ସମ୍ବଲପୁର ରାଉରକେଲାକୁ ମଧ୍ୟ ସଂଯୋଗ ରହିଛି । ଝାରସୁଗୁଡାରୁ ଛତିଶଗଦର ରାୟପୁର ପର୍ଯ୍ୟନ୍ତ ମଧ୍ୟ ନୂତନ ରାଜପଥ ସଂଯୋଗ ହୋଇଛି । ଶିଳ୍ପ ଝାରସୁଗୁଡା ଜିଲ୍ଲାରେ ଶିଳ୍ପର ବହୁଳ ଉନ୍ନତି ହେଇ ଏହା ଭାରତର ଏକ ପ୍ରମୁଖ ଶିଳ୍ପୋନତ ଜିଲ୍ଲା ଭାବରେ ଜଣା ଶୁଣା । ଏହି ଜିଲ୍ଲାରେ ବ୍ରଜରାଜନଗର ଅଞ୍ଚଳରେ ବିପୁଳ କୋଇଲା ଉପଲବ୍ଧ ଥିବା ହେତୁ , ତାହା ସଙ୍ଗେ ସଙ୍ଗେ ହୀରାକୁଦ ଜଳଭଣ୍ଡାରର ଜଳ ଓ ରେଳ ଓ ସଡକ ପଥ ଥିବା କାରଣରୁ ଜିଲ୍ଲାରେ ଅନେକ ଶିଳ୍ପ ପ୍ରତିଷ୍ଟିତ ହେଇଛି । ତନ୍ନ ମଧ୍ୟରୁ ବେଦାନ୍ତ ଆଲୁମିନା , ଭୂଷଣ ଇସ୍ପାତ , ବିର୍ଲା ଆଲୁମିନା , ଆର୍ଜନ ଇସ୍ପାତ ତଥା ଆହୁରି ଅନେକ ମଧ୍ୟମ ଆକୃତି ଇସ୍ପାତ କାରଖାନା ରହିଛି । ପର୍ଯ୍ୟଟନ ସ୍ଥଳ ଝାରସୁଗୁଡ଼ା ଜିଲ୍ଲା ମଧ୍ୟରେ ଅନେକ ପ୍ରାକୃତିକ ତଥା ଦର୍ଶନୀୟ ସ୍ଥାନ ରହିଛି । ସେଥି ମଧ୍ୟରୁ କୋଇଲି ଘୋଘର ଜଳପ୍ରପାତ ଭାରତ ବିଖ୍ୟାତ । ଏହି ଜଳପ୍ରପାତ ଲଖନପୁର ନିକଟସ୍ଥ କୁଶମେଲବହଳ ନାମକ ଗ୍ରାମ ସନ୍ନିକଟରେ ଅବସ୍ଥିତ । ଏହି ଜଳ ପ୍ରପାତରେ ୨୦୦ଫୁଟ ଉପରୁ ଜଳ ନିର୍ଗତ ହେଇ ତାହା ବହି ଯାଏ ଓ ମହାନଦୀରେ ମିଶ୍ରଣ ହୁଏ । ଏହା ଛଡ଼ା ଝାରସୁଗୁଡ଼ାରୁ ୨୫ କିଲୋମିଟର ଦୂର ବିକ୍ରମଖୋଲର ଗୁମ୍ଫା ଭିତରେ ପ୍ରାକ- ଐତିହାସିକ ଶିଳା ଲେଖ ମାନ ପ୍ରତ୍ନତତ୍ତ୍ୱ ବସ୍ତୁ ହିସାବରେ ଐତିହାସିକ ଓ ପ୍ରତ୍ନତତ୍ତ୍ୱବିଦମାନଙ୍କୁ ଆକର୍ଷିତ କରେ । ଝାରସୁଗୁଡ଼ା ସହରସ୍ଥ ଝଡେଶ୍ୱର ମନ୍ଦିର , ବ୍ରଜରାଜ ନଗର ନିକଟସ୍ଥ ଚଣ୍ଡୀ ମନ୍ଦିର , ପାହାଡୀ ମନ୍ଦିର ମଧ୍ୟ ବହୁ ପୁରାତନ ସ୍ଥାପତ୍ୟର ପରିଚୟ ହିସାବରେ ଅଛି ।
ସକଳେଶପୁର ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ହସ୍ସନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସକଳେଶପୁର ୧୨.୯୪୦୦ ଉତ୍ତର ଅକ୍ଷାଂଶ ଓ ୭୫.୭୮୩୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୩୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସକଳେଶପୁର ସହରର ମୋଟ ଜନସଂଖ୍ୟା ୨୩୨୦୧ ଅଟେ । ସେଥି ମଧ୍ୟରୁ ୫୦.୭୬% ଜଣ ପରୁଷ ହୋଇଥିବା ବେଳେ ୪୯.୨୪% ଜଣ ନାରୀ ଅଟନ୍ତି । ସକଳେଶପୁରର ସାକ୍ଷରତା ହାର ୭୩.୭୩% ଅଟେ । ଏହା ଜାତୀୟ ହାରଠାରୁ -୮.୮୯% ପ୍ରତିଶତ କମ ଅଟେ । ସେଥିରୁ ୩୯.୭୯% ପ୍ରତିଶତ ପୁରୁଷ ଓ ୩୩.୯୩% ନାରୀ ଅଟନ୍ତି । ୧୨.୧୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସକଳେଶପୁରର ସରକାରୀ ଭାଷା ଅଟେ ।
ଡିମ୍ପଲ କାପାଡ଼ିଆ  (ଜନ୍ମ ୮ ଜୁନ ୧୯୫୭) ଜଣେ ଭାରତୀୟ ଫିଲ୍ମ ଅଭିନେତ୍ରୀ  । ସେ ମାତ୍ର ୧୬ ବର୍ଷ ବୟସରେ ରାଜ କପୁରଙ୍କ ଫିଲ୍ମ  "ବବି" ରେ ତରୁଣ ଅଭିନେତା ଋଷି କପୁରଙ୍କ ସହ ଅଭିନୟ କରି ପ୍ରସିଦ୍ଧି ପାଇଥିଲେ । ଏହି ଫିଲ୍ମ ୧୯୭୩ ମସିହାରେ ରିଲିଜ ହେଇଥିଲା । ସେହି ବର୍ଷ ସେ ଅଭିନେତା ରାଜେଶ ଖାନ୍ନାଙ୍କୁ ବିଭାହ କରି ସାମୟିକ ଭାବରେ ଫିଲ୍ମରୁ ସନ୍ୟାସ ନେଇଥିଲେ । ୧୯୮୪ ମସିହାରେ ସେ ରାଜେଶ ଖାନ୍ନାଙ୍କଠାରୁ ବିବାହ ବିଚ୍ଛେଦ କରି ପୁନର୍ବାର ଫିଲ୍ମ ଅଭିନୟକୁ ଫେରିଥିଲେ । ସେହି ସମୟରେ ସେ  "ସାଗର"  ନାମକ ଫିଲ୍ମରେ ଅଭିନୟ କରି ଶ୍ରେଷ୍ଠ ଅଭିନେତ୍ରୀ ଭାବରେ ଫିଲ୍ମ ଫେୟାର ପୁରସ୍କାର ପାଇଥିଲେ ।
କାରାକାସ,ଦକ୍ଷିଣ ଆମେରିକାରେ ଅବସ୍ଥିତ ଭେନେଜୁଏଲାଦେଶର ରାଜଧାନୀ ଓ ବୃହତ୍ତମ ସହର ଅଟେ।
ପାକିସ୍ତାନ  ପାକିସ୍ଥାନ ନାମରେ ମଧ୍ୟ ଜଣା, ଉର୍ଦ୍ଦୁ:           , ସରକାରୀ ଭାବେ   : ଉର୍ଦ୍ଦୁ:                       ,   ଏସିଆର ଏକ ଦେଶ । ୨୪.୧୫ କୋଟି  (୨୪୧.୫ ନିୟୁତ) ଜନସଂଖ୍ୟା ବିଶିଷ୍ଟ ଏହି ଦେଶ ବିଶ୍ୱର ପଞ୍ଚମ ସର୍ବାଧିକ ଜନସଂଖ୍ୟା ବିଶିଷ୍ଟ ଏବଂ ୨୦୨୩ ସୁଦ୍ଧା ଏଠାରେ ବିଶ୍ୱର ସର୍ବବୃହତ ମୁସଲମାନ ଜନସଂଖ୍ୟା ରହିଛି  । ଇସଲାମାବାଦ ଦେଶର ରାଜଧାନୀ ହୋଇଥିବା ବେଳେ କରାଚୀ ଏହାର ସର୍ବବୃହତ ନଗର ଏବଂ ଆର୍ଥିକ କେନ୍ଦ୍ର ଏବଂ ତା ' ତଳକୁ କ୍ରମାନ୍ୱୟରେ ଲାହୋର, ଫୈସଲାବାଦ, ମୁଲତାନ, ପେଶାୱାର ଏବଂ ହାଇଦ୍ରାବାଦ ଆଦି ନଗର ଅଛନ୍ତି । 881,913  (340,509 ) ପରିବ୍ୟାପ୍ତ ପାକିସ୍ତାନ ହେଉଛି ବିଶ୍ୱର ୩୩ତମ ବୃହତ୍ତମ ଏବଂ ଦକ୍ଷିଣ ଏସିଆର ଦ୍ୱିତୀୟ ବୃହତ୍ତମ ଦେଶ  । ଏହାର ଦକ୍ଷିଣରେ ଆରବ ସାଗର ଏବଂ ଓମାନ ଉପସାଗରରେ 1,046-  (650- ) ସମୁଦ୍ରତଟ ରହିଛି ଏବଂ ଏହାର ପୂର୍ବରେ ଭାରତ, ପଶ୍ଚିମରେ ଆଫଗାନିସ୍ତାନ, ଦକ୍ଷିଣ-ପଶ୍ଚିମରେ ଇରାନ ଏବଂ ଉତ୍ତର-ପୂର୍ବରେ ଚୀନ ଅବସ୍ଥିତ  । ଉତ୍ତରରେ ଆଫଗାନିସ୍ତାନର ୱାଖାନ କରିଡରଦ୍ୱାରା ତାଜିକିସ୍ତାନଠାରୁ ଏହା ଅଳ୍ପ ଦୂରରେ ରହିଛି ଏବଂ ଓମାନ ସହିତ ଏକ ସାମୁଦ୍ରିକ ସୀମା ମଧ୍ୟ ରହିଛି । ପାକିସ୍ତାନ ଅନେକ ପ୍ରାଚୀନ ସଂସ୍କୃତିର ସ୍ଥାନ । ଏଠାର ବେଲୁଚିସ୍ତାନସ୍ଥିତ ମେହେରଗଡ଼ରେ ୮୫୦୦ ବର୍ଷ ପୁରୁଣା ନିଓଲିଥିକ ସ୍ଥାନ, ବ୍ରୋଞ୍ଜ ଯୁଗର ସିନ୍ଧୁ ସଭ୍ୟତା ଏବଂ ପ୍ରାଚୀନ ଗାନ୍ଧାର ସଭ୍ୟତା ଅନ୍ତର୍ଭୁକ୍ତ । ଆଧୁନିକ ପାକିସ୍ତାନରେ ଅନ୍ତର୍ଗତ ଅନେକ ଅଂଶ ଏକାଧିକ ସାମ୍ରାଜ୍ୟ ଏବଂ ରାଜବଂଶର ରାଜ୍ୟ ଥିଲା ଓ ସେହି ରାଜ୍ୟଗୁଡ଼ିକରେ ଆକମେନିଡ଼, ମୌର୍ଯ୍ୟ, କୁଶାଣ, ଗୁପ୍ତ; ଏହାର ଦକ୍ଷିଣ ଅଞ୍ଚଳରେ ଉମାୟାଦ ଖଲିଫା, ସାମ୍ମା, ହିନ୍ଦୁ ଶାହି, ଶାହ ମିରିସ, ଗଜନବୀଦ, ଦିଲ୍ଲୀ ସୁଲତାନା, ମୋଗଲ, ଏବଂ ନିକଟରେ ୧୮୫୮ରୁ ୧୯୪୭ ପର୍ଯ୍ୟନ୍ତ ବ୍ରିଟିଶ ଶାସନ ଚାଲିଥିଲା ।
ଫ୍ଲୋରେସିନ  (ଇଂରାଜୀ ଭାଷାରେ ) ଅନେକ ଆଖି ସମସ୍ୟାର   ନିର୍ଣ୍ଣୟ ନିମନ୍ତେ ବ୍ୟବ‌ହାର କରାଯାଏ  । ଆଖିରେ   ଆଖି ଡ୍ରପ   ପକେଇ ବା କାଗଜ ଲଗା ଫ୍ଲୋରେସିନ ଆଖି ପୃଷ୍ଟରେ ଲଗେଇ ଆଖି ଆଘାତ   ଯେପରିକି କର୍ନିଆଲ ଆବ୍ରାଜନ   ଓ ବାହ୍ୟ ପଦାର୍ଥ ବା ଫରେନ ବଡି ଚିହ୍ନଟ କରାଯାଏ । ଫ୍ଲୋରେସିନ ଆଞ୍ଜିଓଗ୍ରାଫି   କରିବା ସମୟରେ ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଦେଇ ରେଟିନାର   ରକ୍ତନଳୀ ଅବସ୍ଥାର ମୂଲ୍ୟାଙ୍କନ କରାଯାଏ । ଆଖି ପୃଷ୍ଠରେ ଲଗେଇଲେ ସ୍ୱଳ୍ପ ସମୟ ନିମନ୍ତେ ଝାପ୍‌ସା   ଦୃଷ୍ଟି ହୋଇପାରେ ଓ ନରମ କଣ୍ଟାକ୍ଟ ଲେନ୍ସ ରଙ୍ଗ ଫିକା ହୋଇଯାଇପାରେ । ପାଟିରେ ଓ ଇଞ୍ଜେକସନ ଆକାରରେ ଦେଲେ ମୁଣ୍ଡବଥା, ଅଇ ଓ ଚର୍ମର ରଙ୍ଗ ପରିବର୍ତ୍ତନ ସ୍ୱଳ୍ପ ସମୟ ନିମନ୍ତେ ହୋଇପାରେ । କ୍ୱଚିତ ଆଲର୍ଜି ପ୍ରତିକ୍ରିୟା ହୋଇପାରେ । ଫ୍ଲୋରେସିନ ଏକ ରଙ୍ଗ   ଯାହା ନଷ୍ଟ ହୋଇଥିବା କର୍ନିଆରେ   ଲାଗିଯିବାଦ୍ୱାରା ସେଥିରେ କୋବାଲ୍ଟ ବ୍ଲୁ ଲାଇଟ   ପକେଇଲେ ଶାଗୁଆ ଦେଖାଯାଏ । ଏହାର ଆଉ ଏକ ସଂସ୍କରଣରେ ଲିଡୋକେନ   ସ‌ହିତ ମିଶ୍ରିତ ହୋଇ ଆସେ । ଫ୍ଲୋରେସିନ ପ୍ରଥମେ ସନ ୧୮୭୧ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫ ମ:ଲି: ବୋତଲର ହୋଲସେଲ ମୂଲ୍ୟ ପ୍ରାୟ ୧୨.୨୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏକ ଡୋଜର ମୂଲ୍ୟ ପ୍ରାୟ ୦.୪୩ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହା ଅତି ଦାମିକା ନୁହେଁ ।
ମେନପାଟ         ଭାରତୀୟ ରାଜ୍ୟ ଛତିଶଗଡର ସରଗୁଜା ଜିଲ୍ଲାର ଉତ୍ତରାଞ୍ଚଳରେ ଏକ ଗ୍ରାମ । ଏହା ଅମ୍ବିକାପୁରଠାରୁ ୪୫ କିୟମିଟର ଦୂର । ଏହା ଏକ ଶୈଳନିବାସ ହେବା ସହ ଏଠାରେ  "ଟାଇଗର ପୋଏଣ୍ଟ " ନାମକ ଏକ ଜଳପ୍ରପାତ ମଧ୍ୟ ରହିଛି ।  " / "  . ମେନପାଟ ଗ୍ରାମକୁ  " ଛତିଗଡର ଶିମଳା "  ବୋଲି ମଧ୍ୟ କୁହାଯାଇଥାଏ । ଏଠାରେ କିଛି ତିବତର ଅଧିବାସୀ ସ୍ଥାୟୀ ଭାବରେ ବସବାସ କରି ଆସୁଛନ୍ତି । ସେମାନେ ଏକ ବୁଦ୍ଧ ମନ୍ଦିରରେ ଆରାଧନା କରନ୍ତି । ମେନପାଟରେ ଊଲରୁ ସୁନ୍ଦର ଡିଜାଇନର ମାଟ ତିଆରି ହୁଏ ଓ ତାହା ଦେଶର ଅନନ୍ୟ ସ୍ଥାନକୁ ବିକ୍ରି ପାଇଁ ଯାଏ ବର୍ତ୍ତମାନ ଗ୍ରାମରେ ସଡକ ଓ ଅନନ୍ୟ ସୁବିଧା ସମୂହର ଉନ୍ନତିକାରଣ ହୋଇଛି । ପର୍ଯ୍ୟଟକଙ୍କ ପାଇଁ ଆକର୍ଷକ ଏହି ସ୍ଥାନର ଆହୁରି ଉନ୍ନତି ପାଇଁ ରାଜ୍ୟ ଓ କେନ୍ଦ୍ର ସରକାର ପକ୍ଷୀରୁ ଯୋଜନା ମନ ରହିଛି । ବିଶେ ଭାବରେ ଗମନା ଗମନ ସୁବିଧା ହେଲେ ଏହା ଏକ ସୁନ୍ଦର ପର୍ଯ୍ୟଟକ ସ୍ଥଳ ହେଇ ପାରିବ ।
ସୀତା ଦୋରାଇସ୍ୱାମୀ  ଇଂରାଜୀ ଭାଷାରେ , ତାମିଲ ଭାଷାରେ              ୨୭ ଜାନୁଆରୀ ୧୯୨୬   ୧୪ ମାର୍ଚ୍ଚ ୨୦୧୩ , ଜଣାଶୁଣା ନାମ ମଦିସାର ମାମି/   ଜଣେ ବିଖ୍ୟାତ କର୍ଣ୍ଣାଟକୀ ସଙ୍ଗୀତର   ବ‌ହୁ ବାଦ୍ୟକାର ଥଲେ । ତାଙ୍କୁ ଶେଷ ମହିଳା ପଥ ପ୍ରଦର୍ଶକର ମାନ୍ୟତା ଦିଆଯାଏ, ଯିଏ ମୃତ ପ୍ରାୟ ଜଳତରଙ୍ଗ   ବାଦ୍ୟକୁ ଜୀବନ ଦାନ କରିଥିଲେ । ପ୍ରଥମ କର୍ଣ୍ଣାଟକୀ ମିଉଜିକ ଇନସ୍ଟିଚ୍ୟୁଟର ମିଉଜିକ ଏକାଡେମୀ ତରଫରୁ ପ୍ରଥମ ମହିଳା ସଂଗୀତକାର ଭାବରେ ସେ ସ୍ୱର୍ଣ୍ଣ ପଦକ ପ୍ରାପ୍ତ ହୋଇଥିଲେ । ସେ ଏକ ମାତ୍ର ଜଳତରଙ୍ଗ ବାଦ୍ୟକାର ଯିଏ ଭାରତର ଚତୁର୍ଥ ସିଭିଲିଆନ ପୁରସ୍କାର ମାନ୍ୟତାପ୍ରାପ୍ତ  'କଲାଇମମନୀ'    ପୁରସ୍କାର ସନ ୨୦୦୧ରେ ପାଇଥିଲେ । ତାଙ୍କ ପୁରସ୍କାର ପତ୍ରରେ ଲେଖାଥିଲା  "ଅବିଶ୍ରାନ୍ତ ଭାବରେ କାମ କରି ମୃତ୍ୟୁ ପଥକୁ ଗମନ କରୁଥିବା ଜଳ ତରଙ୍ଗ ବାଦ୍ୟକୁ ବଞ୍ଚେଇଛନ୍ତି ଓ ତାଙ୍କର ସିଦ୍ଧାନ୍ତ ଜ୍ଞାନ ଆଜି ପର୍ଯ୍ୟନ୍ତ ମହିଳା ପ୍ରତିନିଧିତ୍ୱର ଚାମ୍ପିଅନ ଭାବରେ ରହିଛି । ସାସ୍କୃତିକ ମାନ‌ଦଣ୍ଡରେ ଅନ୍ୟ କେହି ନ ଥିବାବେଳେ ସେହି କାମ କରିଥିବା ମହିଳାଙ୍କୁ ଲୋକ ଲୋଚନ‌କୁ ଆଣିବା ନିମନ୍ତ ଏହା ଦିଆଯାଉଛି ।" ଜୀବନୀ ପ୍ରାକ୍ ଜୀବନ ସୀତାଙ୍କର  (ପରିବାରର ଡାକ ନାମ ସୀତାମ୍ମା) ଜନ୍ମ ତିରୁନେଲଭେଲି ଜିଲ୍ଲାର    ସେତେବେଳକାର ମାଡ୍ରାସ ପ୍ରସିଡେନ୍‌ସି  , ବ୍ରିଟିଶ ଭାରତ   ଅଦାଚାନି ସ୍ଥାନରେ ହୋଇଥିଲା । ତାଙ୍କ ପିତାଙ୍କ ନାମ ପୁମ୍ପୁ ଗଣପତି  ‌   ଆୟାର ଓ ମାତାଙ୍କ ନାମ ମୀନାକ୍ଷୀ ଆୟାର ଥିଲା । ପିତାମାତାଙ୍କର ପ୍ରେରଣା ପାଇ ସେ କୋଡାଗାନାଲ୍ଲୁର ସୁବ୍ବିଆହ ଭଗବତର ଏବଂ ପରେ ଗୋଟ୍ଟୁବଧ୍ୟମ   ବିଦ୍ୱାନ ସୀତାରାମା ଭାଗବତରଙ୍କଠାରୁ କର୍ଣ୍ଣାଟକୀ ସଙ୍ଗୀତ ଶିକ୍ଷା ଲାଭ କଲେ । ମାତ୍ର ୧୦ ବର୍ଷ ହୋଇଥିବା ସତ୍ତ୍ୱେ ତାମିଲନାଡ଼ୁରେ ପ୍ରଫ. ପି ସାମ୍ବମୁର୍ତ୍ତିଙ୍କଦ୍ୱାରା  ( . ) ଗଠିତ ପ୍ରଥମ ସଙ୍ଗୀତ ଡିପାର୍ଟମେଣ୍ଟର ସଭ୍ୟ ହେବା ପାଇଁ ସ୍ୱୀକାର ପତ୍ର ପାଇ ସେ ସନ ୧୯୩୭ରେ ଚେନଇ ଯାତ୍ରା କରି ଡି କେ ପଟ୍ଟାମ୍ମାଙ୍କଠାରୁ  ( . ) ପ୍ରଶିକ୍ଷଣ ପାଇ ସ୍ୱର୍ଣ୍ଣ ପଦକ ପାଇଥିଲେ  । ଏ ପର୍ଯ୍ୟନ୍ତ ସେ ସେହି ପୁରସ୍କାରର ସର୍ବ କନିଷ୍ଠ ବିଜେତା ହେବାର ରେକର୍ଡ଼ର ଅଧିକାରୀଣୀ ଅଛନ୍ତି । ମାତ୍ର ୧୪ ବର୍ଷ ବୟସରେ ସେ ବିବାହ କରିଥିଲେ । ତାଙ୍କର ସଙ୍ଗୀତ ଶିକ୍ଷାର ଲାଳସା ଦେଖି ତାଙ୍କର ପତି ମ୍ୟୁଜିକ ଏକାଡେମୀଦ୍ୱାରା ପରିଚାଳିତ ଏକ କୋର୍ଷରେ ନାମ ଲେଖାଇଦେଲେ । ବାଲାଡ଼ି କ୍ରିଷ୍ଣାଆୟାର  ‌‌   ଅଧୀନରେ ଏକ କୋର୍ଷ ସମାପ୍ତ କରିବା ପରେ ତାଙ୍କର ସଙ୍ଗୀତ ଚରମ ଉତ୍କର୍ଷରେ ପ‌ହଞ୍ଚିଥିଲା । ତାଙ୍କ ଶ୍ରେଣୀରେ ସେ ପ୍ରଥମ ହୋଇ ସ୍ୱର୍ଣ୍ଣ ପଦକ ପାଇଥିଲା । ଜଳ ତରଙ୍ଗ ପ୍ରଶିକ୍ଷଣ କର୍ଣ୍ଣାଟକ ସଙ୍ଗୀତର ଥିଓରୀରେ ଉତ୍କୃଷ୍ଟ ପ୍ରଦର୍ଶନ କରିଥିବା ଛାତ୍ରଛାତ୍ରୀକୁ ଗୋଟ୍ଟୁବାଦ୍ୟମ ବା ଜଳ ତରଙ୍ଗ ଶିକ୍ଷା ପସନ୍ଦ କରିବାକୁ ଏକାଡେମୀରେ ଏକ ସୁଯୋଗ ଦିଆଯାଏ । କାହିଁକି ଜଳ ତରଙ୍ଗ ପସନ୍ଦ କଲେ ପ୍ରଶ୍ନ କରିବାରୁ ସୀତା ଉତ୍ତର ଦେଇଥିଲେ,  "ତାଙ୍କର ବୟସ ୧୦ ବର୍ଷ ହୋଇଥିବା ବେଳେ ଜଳ ତରଙ୍ଗ କଳାକାରମାନଙ୍କୁ ଦେଖିଲେ ପିଲାମାନେ  'ଘର'  କରୁଥିବା ଖେଳଣା ମନେପଡ଼େ ଯାହାକୁ ଦେଖି ସେ ଆନନ୍ଦିତ ହୁଅନ୍ତି ।" ଜଳ ତରଙ୍ଗ ଶିକ୍ଷା ଦାୟିତ୍ୱରେ ଥିବା ରମନିଆହ ଚେଟ୍ଟିଆର ମତରେ କେହି ହେଲେ ସେହି ବାଦ୍ୟ ବଜେଇବା ବୁଦ୍ଧି କାହାରି ନାହିଁ । ପ୍ରଫେସର ଶାମ୍ବମୂର୍ତ୍ତୀଙ୍କ ପ୍ରରୋଚନାରେ ସେ ସୀତାଙ୍କୁ ପରୀକ୍ଷା କରିବା ନିମନ୍ତେ ମାୟାମାଲାଭାଗାୱଲା ସୁର ଦେବାକୁ କ‌ହିଲେ । ସେ ସେଥିରେ ସଫଳ ହେବାରୁ ଟ୍ରେନିଙ୍ଗ ନେବାପାଇଁ ଯୋଗ୍ୟ ମନେକରାଗଲା । ପ୍ରଫେସର ଶାମ୍ବମୂର୍ତ୍ତୀ ଓ ରମନିଆହ ଚେଟ୍ଟିଅରଙ୍କଠାରୁ ସେ ଦେଢ଼ ମାସର ପ୍ରଶିକ୍ଷଣ ପରେ ତାହା ସାହାଯ୍ୟରେ ସେ ଅବଶିଷ୍ଟ ଟ୍ରେନିଙ୍ଗ ସମ୍ପୁର୍ଣ୍ଣ କରିପାରିବେ ବୋଲି କୁହାଗଲା । ତାଙ୍କର ଆର୍ଥିକ ଅବସ୍ଥା ଦେଖି ପ୍ରଫେସର ଶାମ୍ବମୂର୍ତ୍ତୀ ତାଙ୍କୁ ଏକ ଜଳ ତରଙ୍ଗ ସେଟ ଉପ‌ହାର ଦେଇଥିଲେ ।
ସିତାରା ଦେବୀ  ଇଂରାଜୀ ଭାଷାରେ  ୮ ନଭେମ୍ବର ୧୯୨୦   ୨୫ ନଭେମ୍ବର ୨୦୧୪  ଜଣେ ଖ୍ୟାତନାମେ ଭାରତୀୟ ଶାସ୍ତ୍ରୀୟ କଥକ ନୃତ୍ୟାଙ୍ଗନା, ଗାୟିକା ଓ ଅଭନେତ୍ରୀ ଥିଲେ । ସେ ଅନେକ ପୁରସ୍କାର ଓ ପ୍ରଶଂସା ପାଇଥିଲେ, ଭାରତ ଓ ଭାରତ ବାହାରେ ଅନେକ ସ୍ଥାନରେ ସେ ତାଙ୍କର ନୃତ୍ୟ ପ୍ରଦର୍ଶନ କରିଥିଲେ ବିଶେଷତଃ ରୟଲ ଆଲବର୍ଟ ହଲ , ଲଣ୍ଡନ  (୧୯୬୭) ଓ କାର୍ଣ୍ଣେଜି ହଲ, ନିଉ ୟୋର୍କରେ  ୧୯୭୬  । ପ୍ରାକ୍ ଜୀବନ ଓ ପୃଷ୍ଠଭୂମି ସିତାରା ଦେବୀ ନଭେମ୍ବର ୮ ତାରିଖ ୧୯୨୦ରେ କଲିକତାରେ  (ଏବେକାର କୋଲକାତା) ଜନ୍ମ ଗ୍ରହଣ କରିଥଲେ ଓ ସଂଯୋଗ ବଶତଃ ସେହି ଦିନ ଦିପାବଳୀର ଧନତେରାସ   ପର୍ବ ପଡ଼ିଥିଲା  । ଏଣୁ ଧନର ଦେବୀ ଲକ୍ଷ୍ମୀଙ୍କ ନାମାନୁସାରେ ତାଙ୍କର ଧନଲକ୍ଷ୍ମୀ ନାମ କରଣ କରାଯାଇଥିଲା । ବାରାଣସୀରୁ ଆସି ସ୍ଥାୟୀ ଭାବରେ ବ‌ହୁତ ବର୍ଷ ଧରି କଲିକତାରେ ବସବାସ କରିଥିବା ଏକ ବ୍ରାହ୍ମଣ ପରିବାରରେ ସିତାରା ଦେବୀ ଜନ୍ମ ଗ୍ରହଣ କରିଥିଲେ । ତାଙ୍କର ପିତା ଶୁକଦେବ ମହାରାଜ ଜଣେ ବ୍ରାହ୍ମଣ ଭଦ୍ରଲୋକ ଥଲେ ଓ ସଂସ୍କୃତରେ ବୈଷ୍ଣବ ପଣ୍ଡିତ ଥିଲେ ମଧ୍ୟ ନିଜର ଭରଣ ପୋଷଣ ନିମନ୍ତେ କଥକ ନୃତ୍ୟ ପରିବେଷଣ କରୁଥିଲେ । ତାଙ୍କର ମାତା ମତ୍ସ୍ୟ କୁମାରୀ ଏକ କଳାକାର ପରିବାରର କନ୍ୟା ଥିଲେ ଯାହାଙ୍କର ନେପାଳ ରାଜକୀୟ ପରିବାର ସ‌ହିତ ସମ୍ବନ୍ଧ ଥିଲା । ଶୁକଦେବ ମହାରାଜ ନେପାଳର ରାଜକୀୟ କୋର୍ଟରେ କାର୍ଯ୍ୟରତ ଥିବାବେଳେ ଶାସ୍ତ୍ରୀୟ ନୃତ୍ୟ ପ୍ରତି ଅନୁରକ୍ତ ହୋଇଗଲେ ଓ ଭାରତ ନାଟ୍ୟମ ତ‌‌ଥା ନାଟ୍ୟ ଶାସ୍ତ୍ର ବିଷୟ ଗଭୀର ଭାବରେ ଶିକ୍ଷା ଲାଭ କରିଥିଲେ । କଥକ ନୃତ୍ୟରେ ମଧ୍ୟ ତାଙ୍କର ଅସାଧାରଣ ପ୍ରଦର୍ଶନ ଥିଲା । କଥକ ତାଙ୍କ ରୋଜଗାରର ପନ୍ଥା ହୋଇଯାଇଥିଲା । ତାଙ୍କର ନୃତ୍ୟ ପ୍ରତି ଅନୁରକ୍ତି ଝିଅ ଓ ପୁଅମାନଙ୍କ ପାଖକୁ ସଞ୍ଚାଳିତ ହୋଇଥିଲା; ଝିଅଙ୍କ ନାମ ଅଳକାନନ୍ଦା, ତାରା ଓ ଧନ୍ନୋ ଥିଲା, ପୁଅଙ୍କ ନାମ ଚୁବେ ଓ ପାଣ୍ଡେ ଥିଲା । ରବୀନ୍ଦ୍ରନାଥ ଠାକୁରଙ୍କ ସ‌ହିତ ସିତାରା ଦେବୀ ଭେଟ କରିଥିଲେ ଓ ହଜିଲା ଭାରତୀୟ କଳାକୁ ପୁନରୁଦ୍ଧାର କରିବାକୁ ଉପଦେଶ ପାଇବା ପରେ ଠାକୁରଙ୍କର ମୃତ୍ୟୁ ହୋଇଥିଲା । ଶୁକଦେବ ମହାରାଜ କଥକ ନୃତ୍ୟର ସୁଧାର ଆଣି ସେହି ଲକ୍ଷ ପୂରଣ କରିବାକୁ ନିଶ୍ଚୟ କଲେ । ସେ ସମୟରେ କଥକ ନୃତ୍ୟ କେବଳ ପୁଅମାନେ ବା ନାଚବାଲୀ ଝିଅମାନେ ପ୍ରଦର୍ଶନ କରୁଥିଲେ ଓ ଭଦ୍ର ଘରର ପିଲାମାନେ ଏହି ନୃତ୍ୟ ଶିଖିବା ଆଶା କରାଯାଉନଥିଲା । ଏହି ନୃତ୍ୟରେ ଧାର୍ମିକ ଚିନ୍ତାଧାରାର ମିଶ୍ରଣ କରିବାକୁ ଶୁକଦେବ ପ୍ରସ୍ତୁତ ହେଲେ । ଏହା ଯୋଗୁ ପରିବାର ବଦନାମ ହୋଇଗଲେ ଓ ବାସ୍ତବତଃ ପ୍ରାୟ ଜାତିରୁ ବିତାଡ଼ିତ ହୋଇଗଲେ । ମହାରାଜ ନିଜର ଜାତିଲୋକଙ୍କର କ୍ରୋଧର ଶିକାର ହୋଇଥିଲେ ଓ ତାଙ୍କର ଝିଅମାନଙ୍କୁ ବେଶ୍ୟା ମଧ୍ୟ କୁହାଗଲା । ତାଙ୍କ ଲକ୍ଷରୁ ଏହି ମନ୍ତବ୍ୟ ତାଙ୍କୁ ବିଚ୍ୟୁତ କରିପାରିଲାନି । ସିତାରା ଦେବୀ ପୂର୍ବ କଥା ସ୍ମରଣ କରି କ‌ହନ୍ତି,  "ମୋ ପିତା କ ‌ହିଲେ, ଯଦି କୃଷ୍ଣଙ୍କ ସ‌ହିତ ରାଧା ନୃତ୍ୟ କରିପାରିଥିଲେ, ତେବେ ଝିଅମାନେ କାହିଁକି କରିନପାରିବେ ? ତାଙ୍କର ନୃତ୍ୟ ଅଧିକାରକୁ ପୁରୁଷମାନେ ସମ୍ମାନ ଦେବାକଥା ।" ମହାରାଜ ତାଙ୍କର ଘର ପରିବର୍ତ୍ତନ କରି ଏକ ନୂଆ ଜାଗାରେ ବାସ କଲେ । ଗୋଟିଏ ନୂଆ ନାଚ ବିଦ୍ୟାଳୟ ସ୍ଥାପନ କରି ସେ ପୁଅ ଓ ଝିଅଙ୍କ ସ‌ହିତ ନିଜ ଝିଅମାନଙ୍କୁ ଶିକ୍ଷା ଦେବାକୁ ଲାଗିଲେ । ଥରେ କାନୁନ ରକ୍ଷାକାରୀମାନେ ଆସି ବିଦ୍ୟାଳୟର କାର୍ଯ୍ୟ ବିଷୟରେ ପ୍ରଶ୍ନ କଲେ । ମହାଭାରତ କାହାଣୀକୁ ସ୍କୁଲରେ ମହାରାଜ ପ୍ରଦର୍ଶନ କରେଇଥିଲେ । ସିତାରା ତାଙ୍କଠାରୁ ୨୦ ବର୍ଷ ବୟସରେ ବଡ଼ ଭଉଣୀ ନୃତ୍ୟ ଶିକ୍ଷା କରୁଥିବା ଦେଖିଲେ ଓ ନିଜେ ଅଭ୍ୟାସ କରିବାକୁ ଲାଗିଲେ ।
ପିତା ପ୍ରଦ୍ୟୁମ୍ନ ଏବଂ ମାତା ରୁକ୍ମବତୀଙ୍କ ପୁତ୍ର ହେଉଛନ୍ତି ଅନିରୁଦ୍ଧ । ସେ ଭଗବାନ କୃଷ୍ଣ ଏବଂ ରୁକ୍ମଣୀଙ୍କ ନାତି ଥିଲେ । ତାଙ୍କ ମାତା ରୁକ୍ମବତୀ ଥିଲେ ବିଦର୍ଭ ନରେଶ ରୁକ୍ମୀଙ୍କ କନ୍ୟା । ଯୁଦ୍ଧ ବିଦ୍ୟାରେ ନିପୁଣ ଅନିରୁଦ୍ଧ ମଧ୍ୟ ତାଙ୍କ ରାଜବଂଶର ଅଳ୍ପ କିଛି ମହାରଥି  (ଅବିଶ୍ୱସନୀୟ ଶକ୍ତିଶାଳୀ ଯୋଦ୍ଧା) ମଧ୍ୟରୁ ଜଣେ ଥିଲେ  । ତାଙ୍କର ଚରିତ ଭାଗବତ ପୁରାଣର ୬୧ ଅଧ୍ୟାୟରେ ବର୍ଣ୍ଣିତ । ଉଷା ସହ ପରିଣୟ ବାଣାସୁର ରାକ୍ଷସ ଭଗବାନ ଶିବଙ୍କର ଜଣେ ମହାନ ଭକ୍ତ ଥିଲେ । ଭଗବାନ ଶିବଙ୍କ କୃପାରୁ ପାଇଥିବା ତାଙ୍କର ଶାରୀରିକ ଶକ୍ତିଦ୍ୱାରା ଅନ୍ଧ ହୋଇ ସେ ଗର୍ବୀ ତଥା ଅହଂକାରୀ ହୋଇଯାଇଥିଲା । ବାଣାସୁରର ଉଷା ନାମରେ ଏକ କନ୍ୟା ଥିଲା । ଥରେ ସେ ଏକ ସ୍ୱପ୍ନ ଦେଖିଲେ ଯେଉଁଥିରେ ଅନିରୁଦ୍ଧ ତାଙ୍କ ସହିତ ପ୍ରେମ କରୁଥିଲେ । ସେ ସ୍ୱପ୍ନରେ ବହୁତ ବିବ୍ରତ ହୋଇଥିଲେ । କିଛି ଦିନ ପରେ ଉଷାଙ୍କ ସଖୀ ଚିତ୍ରାଲେଖାଙ୍କ ସାହାଯ୍ୟରେ ଅନିରୁଦ୍ଧ ତାଙ୍କ ପ୍ରାସାଦ ଭିତରକୁ ପଶିଗଲେ । ସେ ସେଠାରେ ରହି ଦୀର୍ଘ ସମୟ ଧରି ଉଷାଙ୍କ ସହିତ ଉପଭୋଗ କଲେ । କିନ୍ତୁ ଅନିରୁଦ୍ଧଙ୍କ ଏହି ଗୁପ୍ତ କାରନାମା ବାଣାସୁର ଆଖିରୁ ଲୁଚି ରହିପାରିଲା ନାହିଁ । ତେଣୁ ସେ ଅନିରୁଦ୍ଧଙ୍କୁ କାରାଗାରରେ ରଖିଲେ । ତେଣେ ଦ୍ୱାରକାରେ ସମସ୍ତେ ଅନିରୁଦ୍ଧଙ୍କ ଦୀର୍ଘ ଅନୁପସ୍ଥିତିକୁ ନେଇ ଚିନ୍ତିତ ଥିଲେ । ନାରଦ ମୁନି ଅନିରୁଦ୍ଧଙ୍କ ବନ୍ଦୀ ଖବର କୃଷ୍ନଙ୍କ ପାଖରେ ପହଞ୍ଚାଇଥିଲେ । ଏହି ଖବର ଶୁଣି ଭଗବାନ କୃଷ୍ଣ ବାଣାସୁର ଉପରେ ଆକ୍ରମଣ କରିଥିଲେ । ଭଗବାନ କୃଷ୍ଣ ନାଣାସୁରର ସମସ୍ତ ବାହୁ କାଟି ଦେଇଥିଲେ । ତେବେ ଭକ୍ତକୁ ସାହାଯ୍ୟ କରିବାପାଇକ୍ଷ୍ଭ ଆସିଥିବା ଭଗବାନ ଶିବଙ୍କ ଅନୁରୋଧ କ୍ରମେ ସେ ତାଙ୍କର ଚାରିଟି ବାହୁକୁ ଅକ୍ଷୁର୍ଣ୍ଣ ରଖିଥିଲେ । ବାଣାସୁର ଭଗବାନ କୃଷ୍ଣଙ୍କ ଆଗରେ ମୁଣ୍ଡ ନୁଆଁଇ ଅନିରୁଦ୍ଧ ଏବଂ ଉଷାଙ୍କୁ ସମ୍ମାନର ସହିତ ତାଙ୍କ ନିକଟକୁ ଆଣିଲେ । ସେମାନଙ୍କ ସହ ଭଗବାନ କୃଷ୍ଣ ଦ୍ୱାରକାକୁ ଫେରିଥିଲେ ଯେଉଁଠାରେ ଉଷା ଏବଂ ଅନିରୁଦ୍ଧଙ୍କ ଆନୁଷ୍ଠାନିକ ବିବାହ ହୋଇଥିଲା ।
ଆର୍ଟେସୁନେଟ/ମେଫ୍ଲୋକୁଇନ  (ଇଂରାଜୀ ଭାଷାରେ / ) ଏକ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସାରେ ଦିଆଯାଏ  । ଏହା ସ୍ଥିରୀକୃତ ମାତ୍ରାର ଔଷଧ ମିଶ୍ରଣ   ଯେଉଁଥିରେ ଆର୍ଟେସୁନେଟ ଓ ମେଫ୍ଲୋକ୍ୱିନ ଥାଏ । ଏହା ଅଣଜଟିଳ ଫାଲସିପ୍ୟାରମ ମ୍ୟାଲେରିଆ   ରୋଗରେ ଦେବାକୁ ନିର୍ଦ୍ଦିଷ୍ଟ ଭାବରେ ସୁପାରିସ କରାଯାଏ । ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟା ଏଥିରେ ଥିବା ଉପାଦାନମାନଙ୍କ ପାର୍ଶ୍ୱ ପ୍ରତିକ୍ରିୟା ଅନୁସାରେ ହୋଇପାରେ । ଏଥିରେ ଥିବା ଉପାଦାନମାନ ଏକାକୀ ବ୍ୟବ‌ହାର କରିବା ଅପେକ୍ଷା ଦୁଇଟିଯାକ ଏକତ୍ର ଦେବାକୁ ସୁପାରିସ କରାଯାଏ । ପିଲାଙ୍କ ପାଇଁ ଏହାର ଅଲଗା ମାତ୍ରାର ଔଷଧ ମିଳେ । ସନ ୨୦୦୮ରେ ଆର୍ଟେସୁନେଟ/ମେଫ୍ଲୋକୁଇନ ପ୍ରଥମେ ବ୍ୟବସାୟୀ ନିମନ୍ତେ ବିକ୍ରୟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଡାକ୍ତରୀ ବ୍ୟବ‌ହାର ନିମନ୍ତେ ଏହା ବ୍ରାଜିଲ, ଭାରତ ଓ ମାଲେସିଆରେ ସ୍ୱୀକୃତ ହୋଇଥିଲା । ସନ ୨୦୧୨ରେ ଏହାର ଏକ କୋର୍ଷ ଔଷଧର ମୂଲ୍ୟ ୨.୫୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟ ନିମନ୍ତେ ମିଳେନାହିଁ ।
ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ  (ଇଂରାଜୀ ଭାଷାରେ / ) ହେଉଛି ଏକ ରୋଗ ଯେଉଁଥିରେ ଫୁସଫୁସସରେ ବ୍ୟାପକ ପ୍ରଦାହ ଦୃତ ଗତିରେ ଆରମ୍ଭ ହୋଇଥାଏ  । ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଦୃତ ଶ୍ୱାସକ୍ରିୟା ଓ ଚର୍ମ ନୀଳ ରଙ୍ଗ ଧାରଣ କରିଥାଏ । ଯେଉଁମାନେ ବଞ୍ଚନ୍ତି ଜୀବନ ଗୁଣବତ୍ତା ହ୍ରାସ ପାଇଥାଏ । ଏହାର କାରଣ: ସେପସିସ୍, ଅଗ୍ନାଶୟ ପ୍ରଦାହ, ଆଘାତ, ନିମୋନିଆ ଏବଂ ଖଙ୍କାର ସୃଷ୍ଟି । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ବାୟୁକୋଷ ଅବରୋଧକାରୀ ଜୀବକୋଷଗୁଡ଼ିକରେ ବିସ୍ତୃତ ଆଘାତ ଯୋଗୁ ପୃଷ୍ଠ ସକ୍ରିୟକ ଜୀବକୋଷଗୁଡ଼ିକର କ୍ରିୟାହୀନତା, ଇମ୍ମ୍ୟୁନିଟି ସକ୍ରିୟତା ଓ ରକ୍ତ ଜମାଟକାରୀ କ୍ରୀୟାହୀନତା ଦେଖାଯାଏ । ଏହି ରୋଗ ଫଳରେ ଫୁସଫୁସର ଅମ୍ଳଜାନ ଏବଂ ଅଙ୍ଗାରକାମ୍ଳ ବିନିମୟ କ୍ଷମତା ଦୁର୍ବଳ ହୋଇଯାଏ  ବୟସ୍କଙ୍କ କ୍ଷେତ୍ରରେ ପଜିଟିଭ ଏଣ୍ଡ-ଏକ୍ସପିରେଟରୀ ପ୍ରେସର ୫ସେମମିରୁ ଅଧିକା ଥିଲେ ମଧ୍ୟ ପିଏଓ୨ / ଏଫଏଓ୨ ୩୦୦ମିମିରୁ କମିଯାଏ । କାରଣ ଭାବରେ ହୃତ୍‌ପିଣ୍ଡ ସମ୍ବନ୍ଧୀୟ ଫୁସଫୁସ ଇଡିମା ଏଥିରୁ ବାଦ ଦିଆଯିବା ଆବଶ୍ୟକ । ପ୍ରାଥମିକ ଚିକିତ୍ସାରେ ଅନ୍ତର୍ନିହିତ କାରଣ ଅନୁଯାୟୀ ଚିକିତ୍ସା କରିବା ସହିତ ଭେଣ୍ଟିଲେସନ ଆବଶ୍ୟକ ହୁଏ । ସ୍ୱଳ୍ପ ଭଲ୍ୟୁମ୍ ଏବଂ କମ୍ ଚାପ ବ୍ୟବହାର କରି ଭେଣ୍ଟିଲେସନ୍ କରାଯାଏ । ଯଦି ଅମ୍ଳଜାନ ପର୍ଯ୍ୟାପ୍ତ ନୁହେଁ, ଫୁସଫୁସ ରିକ୍ରୁଟମେଣ୍ଟ ମାନୋଭର ଓ ନିଉରୋମସ୍କୁଲାର ବ୍ଲକର ବ୍ୟବହାର କରାଯାଇପାରେ  ଏଗୁଡ଼ିକ ପର୍ଯ୍ୟାପ୍ତ ନ‌ହେଲେ ଏକ୍ଶଟ୍ରାକର୍ପୋରିଆଲ ମେମ୍ବ୍ରେନ ଅକ୍ସିଜେନେସନ   ଏକ ବିକଳ୍ପ ହୋଇପାରେ  ଏହି ରୋଗରେ ୩୫ରୁ ୫୦% ମୃତ୍ୟୁ ହାର ରହିଛି। ପୃଥିବୀ ସ୍ତରରେ ଏହି ରୋଗ ବାର୍ଷିକ ୩ ନିୟୁତରୁ ଅଧିକ ଲୋକଙ୍କୁ ଆକ୍ରମଣ କରିଥାଏ । ଏହି ଅବସ୍ଥାର ପ୍ରଥମ ବର୍ଣ୍ଣନା ହୋଇଥିଲା ୧୯୬୭ ମସିହାରେ । ଏହି ରୋଗ ନିମନ୍ତେ ଅତୀତରେ ଅନେକ ନାମ ବ୍ୟବ‌ହୃତ ହୋଇଥିଲେ ମଧ୍ୟ ଅନ୍ତଃରାଷ୍ଟ୍ରୀୟ ଏକମତ ଅନୁସାରେ ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ ବା / ହେଉଛି ସର୍ବୋତ୍ତମ ଶବ୍ଦ କାରଣ ସବୁ ବୟସର ଲୋକଙ୍କୁ ପ୍ରଭାବିତ କରିଥାଏ  ପିଲାମାନଙ୍କ ପାଇଁ ଅଲଗା ଅଲଗା ଡାଇଗ୍ନୋଷ୍ଟିକ୍ ମାନଦଣ୍ଡ ଅଛି ବିଶେଷତଃ କମ୍ ସମ୍ବଳ ଥିବା ବିଶ୍ୱର ଅଞ୍ଚଳରେ ।
ଜେମସ କୁକ ଇଂଲଣ୍ଡଦେଶର ଜଣେ ଆବିଷ୍କାରକ।ସେ ମାର୍ଟନ ଠାରେରେ ଜନ୍ମ ଗ୍ରହଣ କରିଥିଲେ ଯାହା ଏବେ ମିଡିଲସବର୍ଗ।
ରିମେକ୍ସୋଲୋନ  (ଇଂରାଜୀ ଭାଷାରେ ), ଭେକ୍ସୋଲ ଏହାର ଏକ ବିକ୍ରୟ ନାମ, ହେଉଛି ଏକ ଷ୍ଟିରଏଡ ଔଷଧ ଯାହା ଆଖିର ପ୍ରଦାହକୁ ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଅଗ୍ରବର୍ତ୍ତୀ ୟୁଭାଇଟିସ୍ ଏବଂ ଆଖି ଅସ୍ତ୍ରୋପଚାର ପରବର୍ତ୍ତୀ ସମୟରେ ଦିଆଯାଏ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚକ୍ଷୁ ଅନ୍ତଃସ୍ଥଳ ଚାପ, ଅସ୍ପଷ୍ଟ ଦୃଷ୍ଟିଶକ୍ତି, ଆଖି ଯନ୍ତ୍ରଣା, ଲାଲ ରଙ୍ଗ ଏବଂ ନାକରୁ ତରଳ ପଦାର୍ଥ ପ୍ରବାହିତ ହୁଏ । ଅନ୍ୟ ଜଟିଳତା ମଧ୍ୟରେ ସ୍ୱଚ୍ଛ ପଟଳ କବକ ସଂକ୍ରମଣ ହୋଇପାରେ । ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରିମେକ୍ସୋଲୋନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫ ମିଲି ବୋତଲର ମୂଲ୍ୟ ପ୍ରାୟ ୧୦୦ ଡଲାର ଥିଲା । ୨୦୧୯ ସୁଦ୍ଧା ଏହା ଆଉ ଯୁକ୍ତରାଜ୍ୟରେ ଉପଲବ୍ଧ ହେଉନାହିଁ ।
ଅକ୍ସିଟୋସିନ  (ଓଏକ୍ସଟି) ଏକ ଔଷଧ ଓ ହରମୋନ  । ଏହା ଔଷଧ ହିସାବରେ ଜରାୟୁର ସଙ୍କୋଚନ କରେ ଯାହାଦ୍ୱାରା ପ୍ରସବ ଆରମ୍ଭ ହୁଏ ବା ଦୃତ ହୁଏ ଓ ପ୍ରସବୋତ୍ତର ରକ୍ତସ୍ରାବ ବନ୍ଦ ହୁଏ । ଏହା ଅନ୍ତଃପେଶୀ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ବେଳେ ବେଳେ ଜରାୟୁର ଅତ୍ୟଧିକ ସଙ୍କୋଚନ ହୁଏ ଯାହା ଯୋଗୁ ଶିଶୁର ଅସୁବିଧା ହୁଏ । ଅଇ ଓ ଅଳ୍ପ ହୃତ୍‌ପିଣ୍ଡ ହାର ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ହୋଇପାରେ । ଅତ୍ୟଧିକ ଅକ୍ସିଟୋସିନ ଡୋଜ ଦେଲେ ଜଳ ବିଷାୟନ   ଓ ଜରାୟୁ ଫାଟିବା ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଆଲର୍ଜି ମଧ୍ୟ ହୋଇପାରେ । ମସ୍ତିଷ୍କର ଏକ ଅଂଶ ହାଇପୋଥାଲାମସରେ ଏହା ପ୍ରସ୍ତୁତ ହୋଇ ପଛ ପିଟୁଇଟାରି ଗ୍ରନ୍ଥିରେ ସଞ୍ଚିତ ହୋଇରହେ । ଯୌନ ପ୍ରଜନନ, ଜନ୍ମ ସମୟରେ ଓ ଜନ୍ମ ପର ସମୟରେ ଏହାର ଭୂମିକା ଅଛି । ପ୍ରସବ ବେଳେ ଜରାୟୁ ଓ ଜରାୟୁଗ୍ରୀବା ପ୍ରସାରିତ ହେଲେ, ସ୍ତନ୍ୟପାନ ସମୟରେ ସ୍ତନାଗ୍ର ଉତ୍ତେଜିତ ହେଲେ ଅକ୍ସିଟୋସିନ ନିର୍ଗତ ହୁଏ । ଏହା ଜନ୍ମରେ ସାହାଯ୍ୟ କରେ, ମାଆ ଓ ଶିଶୁର ବନ୍ଧନ ମଜବୁତ କରେ ଓ କ୍ଷୀର ପ୍ରସ୍ତୁତିରେ ଅଂଶ ଗ୍ରହଣ କରେ । ଅକ୍ସିଟୋସିନ ସନ ୧୯୫୨ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ୨୦୧୪ରେ ଡୋଜ ପ୍ରତି ମୂଲ୍ୟ ୦.୧୦ରୁ ୦.୫୬ ଆମେରିକୀୟ ଡଲାର ଥିଲା ।
ସାଧୁ ମେହେରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଅଭିମାନ୧୯୭୭ ମସିହାରେ ମୁକ୍ତିଲାଭ କରିଥିଲା । ନିର୍ଦ୍ଦେଶକ ଭାବରେ ସାଧୁ ମେହେର ଓ ଅଭିନେତା ଭାବେ ଉତ୍ତମ ମହାନ୍ତିଙ୍କର ଏହା ଥିଲା ପ୍ରଥମ ଓଡ଼ିଆ କଥାଚିତ୍ର ।
ଆମ୍ଫେଟାମିନ  ଇଂରାଜୀ ଭାଷାରେ ,ଏକ ଶକ୍ତିଶାଳୀ   କେନ୍ଦ୍ରୀୟ ସ୍ନାୟୁମଣ୍ଡଳ  ( ବା ) ଉତ୍ତେଜକ   ଔଷଧ ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର, ନିଦ୍ରାବେଶ, ଓ ମେଦ ବହୁଳତା ଆଦି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ  । ସନ ୧୮୮୭ରେ ଆମ୍ଫେଟାମିନ ଆବିଷ୍କୃତ ହୋଇଥିଲା ଓ ଏହା ଲେଭୋଆମ୍ଫେଟାମିନ   ଓ ଡେକ୍ସଟ୍ରୋଆମ୍ଫେଟାମିନ   ନାମକ ଦୁଇଟି ଏନାଣ୍ଟୋମର   ଆମ୍ଫେଟାମିନ ଏକ ନିର୍ଦ୍ଦିଷ୍ଟ ରାସାୟନିକ ପଦାର୍ଥ, ରାସେମିକ   ଫ୍ରିବେସ  , ଯାହା ଦୁଇଟି ସମାନ ଭାଗର ଶୁଦ୍ଧ ଏନାଣ୍ଟିଓମର, ଲେଭୋଆମ୍ଫେଟାମିନ ଓ ଡେକ୍ସଟ୍ରୋଆମ୍ଫେଟାମିନ ନାମରେ ଥାଏ । ଇତିହାସ ଅନୁସାରେ ଏହି ଔଷଧ ନାକ ରକ୍ତ ବ‌ହୁଳତା ଓ ଅବସାଦ ରୋଗରେ ଦିଆଯାଏ । ଖେଳାଳିମାନଙ୍କର ଦକ୍ଷତା ବୃଦ୍ଧି  , କାମୋଦ୍ଦିପକ   ଓ ବୋଧଶକ୍ତି ବୃଦ୍ଧି   ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ । ଏହି ଔଷଧ ପ୍ରେସକ୍ରିପସନରେ ମିଳେ ଓ ଅନେକ ଦେଶମାନଙ୍କରେ ସ୍ୱାସ୍ଥ୍ୟସଙ୍କଟ ରୋକିବା ନିମନ୍ତେ ଏହା ଗଚ୍ଛିତ ରଖିବା ଓ ବଣ୍ଟନ କରିବା ଉପରେ ନିୟନ୍ତ୍ରଣ କରାଯାଏ । ପ୍ରଥମ ଆମ୍ଫେଟାମିନ ବେଞ୍ଜିଡ୍ରିନ   ବ୍ରାଣ୍ଡ ନାମରେ ବିକ୍ରୟ ହେଉଥିଲା ଯାହା ଅନେକ ରକମର ବେମାରୀ ପାଇଁ ଦିଆଯାଉଥିଲା । ଅଧୁନା ଫର୍ମାସିଉଟିକାଲ ଆମ୍ଫେଟାମିନ ପ୍ରେସକ୍ରିପସନରେ ରାସେମିକ ଆମ୍ଫେଟାମିନ ଆଡେରାଲ   ନାମରେ ମିଳୁଛି ଯାହା ଡେକ୍ସଟ୍ରୋଆମ୍ଫେଟାମିନ, ଆମ୍ଫେଟାମିନ ସଲଫେଟ ଓ ଆମ୍ଫେଟାମିନ ଆସ୍ପାର୍ଟେଟ ଇତ୍ୟାଦିମାନଙ୍କଠାରୁ ପୃଥକ୍ ।   ଓ ଏହା ଅତ୍ୟଧିକ ଦୀର୍ଘ ଏକ ଆମ୍ଫେଟାମିନ ମିକ୍ସଚର ଯାହା ଆଡେରାଲ ନାମରେ ମିଳୁଛି । ଆମ୍ଫେଟାମିନ ସକ୍ରିୟ ହୁଏ ଟିଏଏଆର୧ରେ   ପରିଣତ ହୋଇଯାଏ । ଏହା ମସ୍ତିଷ୍କରେ ଥିବା ମୋନୋଆମିନ   ଓ ଏକସାଇଟୋରି ନିଉରୋଟ୍ରାନ୍ସମିଟରମାନଙ୍କୁ   ଅଧିକ ସକ୍ରିୟ କରିଦିଏ ଯାହା ନରଏପିନେଫ୍ରିନ   ଓ ଡୋପାମିନ   ଭଳି କାଟେକୋଲାମିନମାନଙ୍କର   ମସ୍ତିଷ୍କ ଉପରେ ଗଭୀର ପ୍ରଭାବ ପକାଏ । ଔଷଧ ମାତ୍ରାରେ ଏହା ଇଉଫୋରିଆ  , ଯୌନ ପ୍ରବୃତ୍ତିରେ   ପରିବର୍ତ୍ତନ, ଅଧିକ ଜାଗ୍ରତ   ଅବସ୍ଥା ଓ ଅଧିକ ବୋଧଶକ୍ତି   ସୃଷ୍ଟି କରେ । ପ୍ରତିକ୍ରିୟା ସମୟରେ ଉନ୍ନତି, ଥକ୍କାଣ ପ୍ରତିରୋଧ ଓ ଅଧିକ ମାଂସପେଶୀ ଶକ୍ତି ଆସିଯାଏ । ଆମ୍ଫେଟାମିନ ମାତ୍ରା ଅଧିକ ହେଲେ ବୋଧଶକ୍ତି କମିଯାଏ ଓ ଦୃତ ମାଂସପେଶୀ କ୍ଷୟ   ହୁଏ । ଅଧିକ ମାତ୍ରାରେ ସେବନ କଲେ ନିଶାଗ୍ରସ୍ତ   ସମ୍ଭାବନା ରହେ, କିନ୍ତୁ ଦୀର୍ଘକାଳୀନ ଔଷଧ ମାତ୍ରାରେ କିଛି ଅସୁବିଧା ହୁଏନି । ଅତ୍ୟଧିକ ମାତ୍ରାରେ ସେବନ କଲେ ଡିଲ୍ୟୁଜନ   ଓ ପାରାନୋଇଆ  ( ) ଭଳି ମାନସିକ ରୋଗ ହୋଇପାରେ  । ଚିତ୍ତବିନୋଦନ ନିମନ୍ତେ ଅତି ଅଧିକ ମାତ୍ରାରେ ସେବନ କରୁଥିଲେ ପାର୍ଶ୍ୱ ପ୍ରତିକ୍ରିୟା ସଙ୍କଟ ରହେ । ଆମ୍ଫେଟାମିନ ଏକ ପ୍ରତିସ୍ଥାପିତ ଫିନେଥିଲାମିନ ଶ୍ରେଣୀୟ   ଔଷଧ । ଏହା ସମ ଗଠନ ଶ୍ରେଣୀର ପ୍ରଥମ ଯୌଗିକ ପଦାର୍ଥ, ଏକ ପ୍ରତିସ୍ଥାପିତ ଆମ୍ଫେଟାମିନ । ଆମ୍ଫେଟାମିନ ଅକ ରାସାୟନିକ ଶ୍ରେଣୀରେ ଗଣାଯାଏ କିନ୍ତୁ ପ୍ରତିସ୍ଥାପିତ ଅମ୍ଫେଟାମିନ   ଶ୍ରେଣୀରେ କୌଣସି ନିର୍ଦ୍ଦିଷ୍ଟ ସଂଜ୍ଞା ନଥାଏ । ଏହା ସ୍ୱଗଠିତ ଶ୍ରେଣୀର ମୂଖ୍ୟ ପଦାର୍ଥ । ଆମ୍ଫେଟାମିନ ଓ ଆମ୍ଫେଟାମିନସ ଶ୍ରେଣୀରେ ରାସେମିକ ଆମ୍ଫେଟାମିନ, ଲେଭୋଆମ୍ଫେଟାମିନ ଓ ଡେକ୍ସଟ୍ରୋଆମ୍ଫେଟାମିନ ରଖାଯାଏ ଓ ପ୍ରତିସ୍ଥାପିତ ଦଳରେ ବୁପ୍ରୋପିଅନ  , କାଥିନୋନ  , ଏମଡିଏମଏ  , ଓ ମେଥଆମ୍ଫେଟାମିନ   ଅନ୍ତର୍ଭୁକ୍ତ ।
ଫେବୃଆରୀ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଦ୍ୱିତୀୟ ମାସ । ସାଧାରଣତଃ ଫେବୃଆରୀ ମାସ ୨୮ ଦିନିଆ ହୋଇଥାଏ । ତେବେ ଅଧିବର୍ଷରେ ଏହା ୨୯ ଦିନିଆ ହୋଇଥାଏ । କ୍ୟାଲେଣ୍ଡର ବା ପଞ୍ଚାଙ୍ଗ ସହ ଖଗୋଳୀୟ ଘଟଣାବଳୀରେ ସାମ୍ୟତା ଆଣିବା ଉଦ୍ଦେଶ୍ୟରେ ଅଧିବର୍ଷ ବ୍ୟବସ୍ଥାକୁ ଫେବୃଆରୀ ମାସ ସହ ଯୋଡ଼ା ଯାଇଛି । ତେବେ ବାରମାସ ମଧ୍ୟରେ ଫେବୃଆରୀ ହେଉଛି ବର୍ଷର ସବୁଠାରୁ ଛୋଟ ମାସ । ଲାଟିନ ଶବ୍ଦ  " "   (ଲାଟିନ ମାସ- ) ଆଧାରରେ ବର୍ଷର ଏହି ଦ୍ୱିତୀୟ ମାସ ନାମିତ  । ରୋମାନ କ୍ୟାଲେଣ୍ଡରରେ ଜାନୁଆରୀ ଏବଂ ଫେବୃଆରୀ ଏହି ଦୁଇ ମାସ ହିଁ ଶେଷରେ ଯୋଡ଼ା ଯାଇଥିଲା ।
ଡିଜିଟାଲ ଜୁମ ଏକ ପ୍ରଣାଳୀ ଯାହାଦ୍ୱାରା ଡିଜିଟାଲ ଫଟୋ ଉତ୍ତୋଳନ ବା ଭିଡିଓର ଦୃଷ୍ଟିଗତ କୋଣକୁ ପରିବର୍ତନ କରାଯାଇଥାଏ । ଏହାଦ୍ୱାରା ଛବିର ଆକାରକୁ ଛେଦନ ପୂର୍ବକ ସାନ କେନ୍ଦ୍ରିକ ଅଞ୍ଚଳକୁ ମୂଳ ଛବି ଆକାର ପ୍ରଦାନ କରାଯାଇଥାଏ । ଏହା ଏଲେକ୍ଟ୍ରୋନିକ ମାଧ୍ୟମରେ ହଉଥିବାରୁ ଏଥିରେ ଦୃଷ୍ଟିଗତ ଘନତ୍ୱରେ ବୃଦ୍ଧହୀ ହେଇ ନ ଥାଏ । . ଛବିର ଗୁଣବତ୍ତାକୁ ତୁଳନା କରାଗଲା ବେଳକୁ ଡିଜିଟାଲ ଜୁମ ମାଧ୍ୟମରେ ବଡ କରାଯାଇଥିବା ଛବି , ସାଧାରଣ ଛବିକୁ ପରେ ପ୍ରକ୍ରିୟାକରଣଦ୍ୱାରା ବଡ କରାଯାଇଥିବା ଛବି ଅପେକ୍ଷ୍ୟା ଉନ୍ନତତର ଗୁଣବତ୍ତାର ହେଇଥାଏ । କେତେ ପ୍ରକାର କାମେରଦ୍ୱାରା ଫର୍ମାଟରେ ଛବିକୁ ସଙ୍କୁଚିତ କରାଯାଇପାରୁଥିବା ବେଳେ ଆଉ କେତେକ କାମେରାରେ ଛବିକୁ ଅବିକ୍ଷତ ଭାବରେ ମୂଳ ରୂପରେ ସଂରକ୍ଷିତ କରାଯାଇଥାଏ । ତେବେ ପରେ ପ୍ରକ୍ରିୟାକରଣ ସମୟରେ ଛବିକୁ ବଡ ଆକାର କଳା ବେଳେ ଡିଜିଟାଲ ଜୁମରେ ଉଠାଯାଇଥିବା ଛବି ବେସୀ ଉନ୍ନତ ମାନର ହେଇଥାଏ , କାରଣ କାମେର ଛବି ଉତ୍ତୋଳନ ବେଳେ ଏହାର ଟିକିନିଖି ବିବରଣୀକୁ ଦ୍ୱାରା ସଞ୍ଚୟ କରିଥାଏ । ଆଧୁନିକ କାମେରା ଫୋନରେ କେବଳ ଡିଜିଟାଲ ଜୁମ ବ୍ୟବହାର ହେଇଥାଏ , ଏଥିରେ ଅପଟିକାଳ ଜୁମର ବ୍ୟବସ୍ଥା ନ ଥାଏ । ଏଣୁ ଫୋନରେ ଉଠାଯାଇଥିବା ଛବି ବୃହତ ଆକାର କଲାବେଳେ ତାହାର ଗୁଣ ଭଲ ଆସିନଥାଏ । ଡିଜିଟାଲ ଓ ଅପଟିକଳ ଜୁମର ମିଶ୍ରଣରେ ଅବିଛିନ୍ନ ଛବିର ସୀମା କାମେରାରେ ପ୍ରଥମେ ଅପଟିକାଳ ଜୁମକୁ ସର୍ବାଧିକ ସ୍ତର ଭିତରେ ରାଖୀ ତାହା ପରେ ଡିଜିଟାକ ଜୁମ ବ୍ୟବହାର କଲେ ଚିତ୍ର ବା ଭିଡିଓ ଚିତ୍ର ରଗୁଣବତ୍ତା ଉତ୍ତମ ରହିଥାଏ । ଡିଜିଟାଲ ଜୁମ ଅନେକ କ୍ଷେତ୍ରରେ କେବଳ ଭିଡିଓ ପାଇଁ ବ୍ୟବହାର ହୁଏ । କେତେକ ଆଧୁନିକ କାମେରାରେ ଅବିଚ୍ଛିନ୍ନ ଛବି ଦେବାର ମୋଡ ରହିଥାଏ ବା ଛବି ସଠିକ ରହିବାର ସୂଚକ ରହିଥାଏ ।. ନିମ୍ମରେ କେତେକ ଅବିଚ୍ଛିନ୍ନ ଛବି ଦେବାର ସୀମା ଦିଆଯାଇଛି । କେତେକ କାମେରାରେ ଅପଟିକଳ ଜୁମ 24 ଯାଏ ଓ ଡିଜିଟାଲ ଜୁମ 4 ଯାଏ ସ୍ୱଚ୍ଛ ଛବି ଦେଇପାରିଥାଏ । ଫୋଟୋ ଉତ୍ତୋଳନ ପାଇଁ ଡିଜିଟାଲ କାମେରାରେ 10 ମେଗା ପିକ୍ସେଲ ପାଇଁ 1.3 ଜୁମ ନିଆ ଯାଇପାରେ , ତେବେ ଭିଜିଏ ମୋଡରେ ଛବି ସର୍ବଦା ଭଲ ଆସିଥାଏ । 16 ମେଗା ପିକ୍ସେଲ କାମେରାରେ 7.2 ଜୁମ ପାଇଁ ବ୍ୟବସ୍ଥା ଥାଏ । ବିଡିଓ କ୍ଷେତ୍ରରେ 382.6 ଜୁମ ବିଚ୍ଛିନ୍ନ ଛବି ପାଇଁ ନିଆଯାଇପାରେ ଓ ଅବିଚ୍ଛିନ୍ନ ଛବି ପାଇଁ 172.8 ଜୁମ ନିଆଯାଏ । ତେବେ ଭିଡିଓ କ୍ରମାନୁଗତିକ ଭାବେ ଚିତ୍ର ନଉଥିବାରୁ ଏଥିରେ ବିଶେଷ ଫରକ ଆସି ନ ଥାଏ । ବର୍ତ୍ତମାନ ଅନେକ କାମେରାରେ ଇ-ଜୁମ   ବ୍ୟବସ୍ଥା ସହ ଆସୁଛି । ତାହା ଆପେ ଆପେ ଅପଟିକାଳ ଜୁମକୁ 2 କୁ ବୃଦ୍ଧହୀ କରିଥାଏ । ଇ ଜୁମ କେବଳ ଲେନ୍ସର କେନ୍ଦ୍ରୀୟ ଅଂଶକୁ ବ୍ୟବହାର କରିଥାଏ । ଫଳତଃ ଏଥିରେ ଛବିର ଗୁଣବତ୍ତା ଠିକ ରହେ କିନ୍ତୁ ରିଜୋଲୁସନ କମ ରହେ । ଏହାକୁ ନିର୍ମାତାମାନେ ସ୍ମାର୍ଟ ଜୁମ , ସେଫ ଜୁମ , ଇଣ୍ଟେଲିଜେଣ୍ଟ ଜୁମ ଆଦି ନାମ ଦେଇଥାନ୍ତି । ଡିଜିଟାଲ ଜୁମ 7.2 ଥିବା ସ୍ମାର୍ଟ ଜୁମ କାମେରା 30 ସମୁଦାଯ ଜୁମ ଦେଇପାରିଥାଏ ।
ଗୌରହରି ଦଳାଇ ଜଣେ ଓଡ଼ିଆ ଗୀତିକବି । ୨୦୧୦ ମସିହାରେ ତାଙ୍କୁ ତାଙ୍କର ଗୀତିକବିତା ପାଦପଦ୍ମ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ନାଜନୀନ ହାସନ ଚୁମକି ଜଣେ ବଙ୍ଗଳାଦେଶୀ ଦୂରଦର୍ଶନ ଏବଂ ଚଳଚ୍ଚିତ୍ର ଅଭିନେତ୍ରୀ । ସେ ଅଭିନୟ ବ୍ୟତୀତ କାହାଣୀ ଓ ଚିତ୍ରନାଟ୍ୟ ରଚନା କରନ୍ତି, ନିର୍ଦ୍ଦେଶନା ଦେବା ସହିତ ଜଣେ ଉପସ୍ଥାପିକା ଭାବରେ ମଧ୍ୟ କାର୍ଯ୍ୟ କରୁଛନ୍ତି । ୨୦୦୬ ମସିହାରେ, ସେ ଘନି ଚଳଚ୍ଚିତ୍ର ପାଇଁ ଶ୍ରେଷ୍ଠ ଅଭିନେତ୍ରୀ ଭାବରେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ସେ ଅଭିନେତା ଇକ୍ୱିଟିର ଯୁଗ୍ମ ସାଧାରଣ ସମ୍ପାଦକ ଭାବରେ ମଧ୍ୟ କାର୍ଯ୍ୟ କରୁଛନ୍ତି । ପ୍ରାରମ୍ଭିକ ଜୀବନ ବାଙ୍ଗଳାଦେଶର ପଶ୍ଚିମ ଭାଗର ଚୁଆଡଙ୍ଗାରେ ନାଜନୀନ ହାସନ ଚୁମକିଙ୍କ ପିଲାଦିନ କଟିଥିଲା । ୧୯୯୬ ମସିହାରେ ସେ ରାଜଧାନୀ ଢାକାକୁ ଯାଇଥିଲେ ଏବଂ ସେଠାରେ ସେ ବିଶ୍ୱବିଦ୍ୟାଳୟରେ ପଢ଼ିବା ସହିତ ଅଭିନୟ କରିବା ଆରମ୍ଭ କରିଥିଲେ । ସେ ରାତିବେଳା ଜଗନ୍ନାଥ କଲେଜରେ  (ବର୍ତ୍ତମାନ ଜଗନ୍ନାଥ ବିଶ୍ୱବିଦ୍ୟାଳୟ) ପାଠ ପଢ଼ୁଥିଲେ ଏବଂ ଦିନ ସମୟରେ ଅଭିନୟ କ୍ଷେତ୍ରରେ କାର୍ଯ୍ୟ କରୁଥିଲେ  । ଜଗନ୍ନାଥ କଲେଜରେ ସେ  "ଦେଶ ଥିଏଟର ଗ୍ରୁପ୍" ରେ ଯୋଗ ଦେଇଥିଲେ । ଅଭିନୟ ଜୀବନ ୧୯୯୯ ମସିହାରେ, ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ପାରିଜାତ ନାମକ ଏକ ନାଟକ ଜରିଆରେ ଅଭିନୟ ଆରମ୍ଭ କରିଥିଲେ ଏବଂ ଯେତେ ଯେତେ ଅବଶେଷେ ଭଳି ଧାରାବାହିକରେ ଅଭିନୟ କରିଥିଲେ । ଏହି ଧାରାବାହିକ ପ୍ରସାରଣ ପୂର୍ବରୁ ତାଙ୍କ ମାତାପିତା ଏ ବିଷୟରେ ଜାଣିନଥିଲେ । ଏହାପରେ ସେ ବଙ୍ଗଳାଦେଶି ଚଳଚ୍ଚିତ୍ର ଜଗତରେ ମଧ୍ୟ ଅଭିନୟ କରିବା ଆରମ୍ଭ କରିଥିଲେ । ସେ କଥାଚିତ୍ରରେ ଅଭିନୟ କରିବା ସହିତ ମଞ୍ଚ କାର୍ଯ୍ୟକ୍ରମରେ ଉପସ୍ଥାପନା କରୁଛନ୍ତି । କାହାଣୀ ରଚନା କରିବା ସହିତ କିଛି ଦୂରଦର୍ଶନ ନାଟକର ନିର୍ଦ୍ଦେଶନା ଦେଇଛନ୍ତି । ୨୮ ଜାନୁୟାରୀ ୨୦୨୨ରେ, ସେ ୫୦୦ ଭୋଟ୍ ପାଇ ବଙ୍ଗଳାଦେଶର ଆକ୍ଟର୍ସ ଇକ୍ୱିଟିର ଯୁଗ୍ମ ସାଧାରଣ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ଅଭିନୀତ କଥାଚିତ୍ର ପୁସ୍ତକ ବିନିତା  (ଗଳ୍ପ) ୨୦୨୦ ପୁରସ୍କାର ଜାତୀୟ ଚଳଚ୍ଚିତ୍ର ପୁରସ୍କାର
ପୂର୍ବତନ ଭାରତୀୟ ସ୍ପିନ ବୋଲର ବିଶନ ସିଂ ବେଦି ୨୫ ସେପ୍ଟେମ୍ବର , ୧୯୪୬ରେ ଜନ୍ମ ଗ୍ରହଣ କରିଥିଲେ । ସେ ଭାରତ [ପାଇଁ ଟେଷ୍ଟ କ୍ରିକେଟ ଖେଳିଥଲେ ୧୯୬୬ରୁ ୧୯୭୯ ପର୍ଯ୍ୟନ୍ତ । ସେ ସେହି ସମୟରେ ବିଖ୍ୟାତ ଭାରତୀୟ ସ୍ପିନ ଦଳ , ଯାଉଥିରେ ବିଶ୍ୱ ଶ୍ରେଣୀୟ ଚାରି ଜଣ ସ୍ପିନ ବୋଲର ଏକା ଦଳରେ ଖେଳୁଥିଲେ । ତାଙ୍କ ସହ ଦଳରେ ପ୍ରସାନ୍ନା , ଚନ୍ଦ୍ରଶେଖର ଓ ଭେଙ୍କଟରଘବନ ମଧ୍ୟ ଥିଲେ । ବେଦି ୬୭ଟି ଟେଷ୍ଟ ଖେଳି ୨୬୬ଟି ୱିକେଟ ନେଇଥିଲେ । ସେ ୨୨ଟି ଟେଷ୍ଟ ପାଇଁ ଜାତୀୟ ଦଳର ଅଧିନାୟକ ମଧ୍ୟ ଥିଲେ । ଖେଳ ଜୀବନ ମାତ୍ର ୧୫ ବର୍ଷ ବଯଶରେ ବେଦି ଘରେଇ କ୍ରିକେଟରେ ପଦ ଦେଇଥିଲେ । ସେ ପ୍ରଥମେ ଉତ୍ତର ପଞ୍ଜାବ ତରଫରୁ ଖେଳୁଥିଲେ । ପରେ ସେ ଦିଲ୍ଲୀ ଆସି ୧୯୬୮/୬୯ରୁ ଦିଲ୍ଲୀ ପାଇଁ ଖେଳିଲେ । ୧୯୭୫ ରଣଜୀ ଟ୍ରଫିରେ ସେ ରେକର୍ଡ ସଂଖ୍ୟକ ୬୪ଟି ୱିକେଟ ନେଇଥିଲେ । ଇଂଲଣ୍ଡର କାଉଣ୍ଟୀ ପାଇଁ ମଧ୍ୟ ଖେଳୁଥିବା ବେଦି ତାଙ୍କ ପ୍ରଥମ ଶ୍ରେଣୀ କ୍ରିକେଟ ଜୀବନରେ ୧୫୬୦ଟି ୱିକେଟ ନେଇଛନ୍ତି । ତାଙ୍କର ସ୍ପିନ ବୋଲିଂର ଶୈଳୀକୁ ଖୁବ ସୁନ୍ଦର ବୋଲି କୁହ ଯାଇଥାଏ । ବଲର ଗତି , ଦିଗ ଉପରେ ତାଙ୍କର ଚମତ୍କାର ନିୟନ୍ତ୍ରଣ ଥିଲା । ସେ ଦିନ ସାରା ଅପରିବର୍ତିତ ଭାବେ ଗୋଟିଏ ପଟରୁ ବୋଲିଂ କରି ପାରୁଥିଲେ । ସେଥିରେ ତାଙ୍କର ବିଶ୍ୱ ରେକର୍ଡ ମଧ୍ୟ ରହିଛି । ତାଙ୍କର ଶ୍ରେଷ୍ଠ ବୋଲିଂ ଥିଲା ଅଷ୍ଟ୍ରେଲିଆ ବିପକ୍ଷୀରେ । ସେ କଲିକତାରେ ଗୋଟିଏ ଇନିଙ୍ଗରେ ୭/୯୮ ନେଇଥିଲେ ଓ ମେଚରେ ୧୦/୧୯୪ ନେଇଥିଲେ । କିନ୍ତୁ ବେଦି ବେଟିଙ୍ଗରେ ଅତ୍ୟନ୍ତ ଦୁର୍ବଳ ଥିଲେ । କିମ୍ବଦନ୍ତୀ କ୍ରିକେଟର ମନସୁର ଅଲି ଖାନ ପଟାଉଡିଙ୍କ ଅବସର ନେବା ପରେ ବେଦି ଭାରତୀୟ ଦଳର ଅଧିନାୟକ ନିଯୁକ୍ତ ହୋଇ ଥିଲେ ୧୯୭୬ରେ । ୱେଷ୍ଟ ଇଣ୍ଡିଜ ବିରୁଦ୍ଧ ସିରିଜର ୩ୟ ଟେଷ୍ଟରେ ଅଧିନାୟକ ଭାବେ ଭରତକୁ ତାର ଅତ୍ୟନ୍ତ ସ୍ମରଣୀୟ ବିଜଯ ଦେଇଥିଲେ । ଚତୁର୍ଥ ଇନିଂସରେ ୪୦୬ ରଣ କରି ଆଗରୁ କୌଣସି ଦେଶ ଜିତି ନଥିବା ବେଳେ ଭାରତ ସେହି ରେକର୍ଡର ଅଧିକାରୀ ହେଇଥିଲା । ଏହି ମେଚ ପୋର୍ଟ ଅଫ ସ୍ପେନଠାରେ ହେଇଥିଲା । ତାହା ପରେ ନିଉ ଜିଲାଣ୍ଡକୁ ୨-୦ରେ ହରାଇବା ପରେ ବେଦି ଇଂଲଣ୍ଡ , ଅଷ୍ଟ୍ରେଲିଆ ଓ ପାକିସ୍ତାନ ଠାରୁ ସିରିଜ ହଋ ଯାଇଥିଲେ । ତାଙ୍କ ଜାଗାରେ ସୁନୀଲ ଗଭସ୍କରଙ୍କୁ ଅଧିନାୟକ କରା ଗଲା । ପୁରସ୍କାର ବେଦି ତରଫରୁ ସମ୍ମାନଜନକ ଶ୍ରେଷ୍ଠ କ୍ରିକେଟର ପୁରସ୍କାର ପାଇଥିଲେ , ଅବଶ୍ୟ ତାଙ୍କ ଅବସରର ବହୁତ ପରେ । ବିବାଦୀୟ ବ୍ୟକ୍ତିତ୍ୱ ତାଙ୍କର ସିଧା ସଳଖ କହି ଦେବାର ଗୁଣ ଯୋଗୁ ବେଦି ଅନେକ ସମୟରେ ବିବାଦୀୟ ହେଇ ପଡୁଥିଲେ । ସେ ଏପରିକି ବିଦେଶରେ ତାଙ୍କର ଅସନ୍ତୋଷ ଜାହିର କରିବାକୁ ଛାଡୁ ନ ଥିଲେ । ତାଙ୍କର ଅଧିନାୟକତ୍ୱ ସମୟରେ ଗୋଟିଏ ଘଟନା ଅତି କୌତୁହଳ ଜନକ ହେଇଥିଲା । ପାକିସ୍ତାନ ବିରୁଦ୍ଧ ଏକ ଏକଦିବାସୀୟ ମେଚରେ ଭରତ ୧୪ ବଲ ରେ ୨୩ ରଣ ଦରକାର କରୁଥିଲା । ହାତରେ ଆହୁରି ୮ ତି ୱିକେଟ ଥିଲା । କିନ୍ତୁ ବେଦି ଦର୍ଶକଙ୍କ ବ୍ୟବହାରରେ ଅତିଷ୍ଠ ହେଇ ଓ ସର୍ଫରାଜଙ୍କ ୪ଟି କ୍ରମାଗତ ବାଉନ୍ସର ବଲ ପକାଇବାକୁ ନେଇ ଆମ୍ପୟର କିଛି ନ କହିବାକୁ ନେଇ ମେଚ ପରିତ୍ୟାଗ କରି ଦଳକୁ ଚାଲି ଆସିବାକୁ କହିଥିଲେ । ଏହା ପୃଥିବୀର ଏକ ମାତ୍ର ଘଟଣା , ଯେଉଁଥିରେ ବିଜୟୀ ହେବାକୁ ଯାଉଥିବା ଦଳ ମେଚ ସମର୍ପଣ କରିଥିଲା । ତାଲିମଦାତା ୧୯୯୦ରେ ସେ ଭାରତୀୟ ଦଳର କୋଚ ହିସାବରେ ସ୍ୱଳ୍ପ କାଳ ପାଇଁ କାମ କରିବା ପରେ ସେ ତାହା ତ୍ୟାଗ କରି ନିଜେ ଗୋଟିଏ ଏକାଡେମୀ ଖୋଲିଲେ । ବିଶ୍ୱ ରେକର୍ଡ ୬୦ ଓଭର ବିଶିଷ୍ଠ ଏକଦିବସୀୟ ଅନ୍ତର୍ଜାତିକ କ୍ରିକେଟରେ ବେଦି ବିଶ୍ୱ ରେକର୍ଡ ହାସଲ କରିଥିଲେ ।୧୯୭୫ ବିଶ୍ୱ କପରେ ସେ ପୂର୍ବ ଆଫ୍ରିକା ସହ ମେଚରେ ୧୨-୮-୬- ୧ ସହ ବୋଲିଂ କରିଥିଲେ ଯାହା କି ବିଶ୍ୱ ରେକର୍ଡ ଥିଲା । ବ୍ୟକ୍ତିଗତ ଜୀବନ ବେଦି ତାଙ୍କ ପତ୍ନୀ ଅଞ୍ଜୁ ଓ ପୁଅ ଅଙ୍ଗଦ , ଓ ଝିଅ ନେହା ସହ ଦିଲ୍ଲୀରେ ରହନ୍ତି । ଅଙ୍ଗଦ ମଧ୍ୟ କ୍ରିକେଟ ଖେଳିଥିଲେ , କିନ୍ତୁ ମାଧ୍ୟମ ସଫଳତା ପାଇଥିଲେ । ବର୍ତ୍ତମାନ ଅଙ୍ଗଦ ମୁମ୍ବାଇରେ ଜଣେ ଫିଲ୍ମ କଳାକାର । ନେହା ଟିଭିରେ ଖେଳ ସମ୍ବାଦିକତା କରନ୍ତି ।
କାଶୀନାଥ ଯାଦବ ଜଣେ ଭାରତୀୟ ଲୋକଗୀତ ଗାୟକ ଏବଂ ରାଜନେତା । ଉତ୍ତର ପ୍ରଦେଶର ଗାଜିପୁରର ଏହି ଗାୟକ ଭୋଜପୁରୀ ଲୋକଗୀତର ବିରହ ଶୈଳୀର ଗୀତ ପାଇଁ ଜଣାଶୁଣା । ସମାଜବାଦୀ ପାର୍ଟି ସରକାରରେ ସେ ଉତ୍ତର ପ୍ରଦେଶର ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଉତ୍ତର ପ୍ରଦେଶର ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ମାର୍ଚ୍ଚ ୨୦୨୧ରେ ତାଙ୍କୁ ସମାଜବାଦୀ ପାର୍ଟିର ଜାତୀୟ ସାଂସ୍କୃତିକ ସଭାପତି ଭାବରେ ନିଯୁକ୍ତ କରାଯାଇଥିଲା । ୨୦୧୬ ମସିହାରେ ଉତ୍ତର ପ୍ରଦେଶର ସେତେବେଳର ମୁଖ୍ୟମନ୍ତ୍ରୀ ଅଖିଳେଶ ଯାଦବ ରାଜ୍ୟ କୃଷି ଉତ୍ପାଦନ ପରିଷଦର ଅଧକ୍ଷ ପଦରୁ ଇସ୍ତଫା ଦେବା ପରେ ତାଙ୍କୁ ଏହି ପଦର ଦାୟିତ୍ୱ ଦିଆଯାଇଥିଲା । ସେ ମୁଲାୟମ ସିଂହ ଯାଦବଙ୍କ ଜଣେ ସହଯୋଗୀ ଥିଲେ । ସେ ଉତ୍ତର ପ୍ରଦେଶ ସରକାରଙ୍କର ଜଣେ ପରାମର୍ଶଦାତା ଭାବରେ ମଧ୍ୟ କରିଥିଲେ । ୨୦୧୬ ମସିହାରେ ସଙ୍ଗୀତ କ୍ଷେତ୍ରରେ ତାଙ୍କର ଅତୁଳନୀୟ ଅବଦା ପାଇଁ ତାଙ୍କୁ ଉତ୍ତର ପ୍ରଦେଶର ସର୍ବୋଚ୍ଚ ସମ୍ମାନ ଯଶ ଭାରତୀ ସମ୍ମାନରେ ସମ୍ମାନିତ କରାଯାଇଥିଲା ।
କୋଟା ରାଜସ୍ଥାନର କୋଟା ଜିଲ୍ଲାର ଏକ ପ୍ରମୁଖ ସହର । ଭୂଗୋଳ ଏହା ରାଜାସଥାନ ସାହାରା ଥାରୁ ୫୦ କି. ମି ଦୁରରେ ।